
PROFETEN 
JOSEPH  SMITH 


af  Præsident  David  O.  McKay 


Jeg  fryder  mig  sammen  med  mine  brødre  og  søstre 
over,  at  således  elskede  Gud  verden,  at  Han  gav  sin  Søn, 
den  Enbårne,  for  at  hver  den,  som  tror  på  Ham,  ikke 
skal  fortabes,  men  have  evigt  liv.  Under  den  inspiration 
oprettede  Han  sin  Kirke,  så  menneskeheden  kunne  have 
fred  gennem  lydighed  mod  evangeliet.  Der  findes  ingen 
anden  vej.  Mennesker  allevegne  stræber  efter  fred,  men 
når  de  opnår  den,  er  det  kun  i  den  udstrækning,  hvori  de 
retter  sig  efter  evangeliets  principper.  Kristi  evangelium 
er  livets  filosofi,  det  er  den  videnskab  at  leve,  og  kernen 
i  det  blev  forkyndt  af  englene  for  to  tusinde  år  siden. 

Således  var  ånden  i  det  evangelium,  som  blev  åbenbaret 
til  Joseph  Smith,  den  store  sidste-dages  Profet,  til  hvem 
Faderen  og  Sønnen  åbenbarede  sig,  og  senere  sendte  de 
englesendebud  med  instruktioner  til  denne  unge  mand. 
Han  er  en  af  de  profeter,  gennem  hvem  Jesus,  vor  Herre, 
har  talt  i  denne  tidsalder,  og  hvad  har  han  bragt  os?  Den 
samme  historie,  det  samme  evangelium,  som  Jesus  opret- 
tede, medens  Han  virkede  i  dødeligheden.  Åh,  hvilket  bud- 
skab der  da  kom  til  verden! 

Ingen,  der  er  uhildet  i  sin  dom,  kan  studere  denne  reli- 
giøse leders  liv  uden  at  blive  imponeret  af  den  kendsger- 
ning, at  han  i  rigt  mål  ejede  de  egenskaber  af  sand  stor- 
hed, hvis  kilde  findes  i  et  ønske  om  at  kende  Guds  vilje, 
og  i  beslutningen  om,  når  den  er  fundet,  at  følge  den. 

Joseph  Smiths  spand  af  liv  strakte  sig  fra  23.  december 
1805  til  27.  juni  1844  —  otteogtredive  et  halvt  år.  I  løbet 
af  den  periode  oversatte  han  Mormons  Bog  ved  guddom- 
melig vejledning;  modtog  de  åbenbaringer,  der  findes  i 
Lære  og  Pagter;  modtog  åbenbaringer  og  oversatte  gamle 
manuskripter,  som  findes  i  Den  Kostelige  Perle;  steg  fra 
at  være  arbejder  på  de  magre  farme  i  New  England  og 
New  York  til  at  være  borgmester  i  den  største  by  i  Illinois, 
da  Chicago  kun  var  en  lille  by;  organiserede  Profeternes 
Skole;  grundlagde  et  universitet,  og  organiserede  den 
Kirke,  som  i  sin  fuldkommenhed  med  hensyn  til  organisa- 
tion og  hjælpsomhed  overfor  sine  medlemmer  kræver  be- 
undring selv  hos  de  mest  kritiske  og  fordomsfulde  —  en 
Kirke,  som  bringer  åndelig  trøst  og  inspiration  i  dag  til 
omkring  to  millioner  medlemmer  ud  over  verden. 

Et  omhyggeligt  studium  af  Kirkens  organisation  afslører 
den  kendsgerning,  at  som  sit  forbillede  —  den  oprindelige 


Kirke,  som  den  blev  oprettet  af  Jesus  Kristus  under  Hans 
ophold  her  i  dødeligheden  —  1.  omfatter  den  alle  de  gode 
egenskaber  hos  en  stærk  central  ledelse  med  alt,  hvad  der 
er  nødvendigt  for  at  vogte  den  enkeltes  ret  og  fremgang; 
2.  tilbyder  den  i  sine  kvorums  og  hjælpeorganisationer  et 
system  af  uddannelse,  der  er  almengyldigt  i  sit  omfang  og 
frit  i  anvendelse  —  i  virkeligheden  sikkerhedsventilen,  selve 
hjertet  og  styrken  hos  en  selvstyrende  gruppe;  3.  i  sine 
kirkelige  grupper  —  stave,  missioner,  wards,  grene,  kvo- 
rums, hjælpeorganisationer  —  forøger  den  effektivitet  og 
fremgang.  Enhver  lokal  enhed  tager  sig  af  sine  egne  sager, 
og  dog  er  hver  så  nøje  forenet  med  centralledelsen,  at 
fremgangsmåderne,  der  har  vist  sig  nyttige  og  gavnlige  for 
en  lokal  gruppe,  kan  antages  uden  unødvendig  forsin- 
kelse til  gode  for  hele  medlemsantallet. 

Således  er  Kirken  ved  hjælp  af  sin  fuldkomne  organi- 
sation den  mest  virkningsfulde  til  at  yde  de  fundamentale 
ting,  der  er  nødvendige  for  at  bidrage  til  personlig  lykke, 
social  harmoni,  og  fred.  Jeg  hentyder  til  sådanne  nødven- 
dige ting  som  broderskab,  oplysning,  venlig  rettelse  af  mis- 
forståelser, imødegåelse  af  sociale  og  økonomiske  krav  og, 
fremfor  alt,  åndelig  vækst. 

Joseph  Smiths  forståelse  af  og  fremsættelse  af  Guds  evige 
plan  til  sine  børns  lykke  og  frelse  kan  sammenfattes  i  den 
altomfattende  erklæring:  »....  det  er  min  gerning  og 
ære«,  sagde  Herren,  »at  tilvejebringe  udødelighed  og  evigt 
liv  for  mennesket.«   (Moses  1:39). 

Profetens  liv  og  den  Kirke,  som  han  genoprettede  under 
Gud,  står  som  et  nyt  bevis  på  Jesus  Kristus  som  Guds  Søn: 
»....  dette  det  sidste  vidnesbyrd,  som  vi  giver  om  ham: 
at  han  lever!«   (L.  &  P.  76:22). 

Sammen  med  Profeten  Joseph  Smith  bevidner  jeg  høj- 
tideligt, at  dette  er  Jesu  Kristi  Kirke,  at  den  Levende  Kri- 
stus er  dens  overhoved,  Hans  plan  er  menneskehedens 
anker,  og  Hans  evangelium  er  den  sikreste,  den  pålidelig- 
ste vejleder  for  den  enkelte  og  for  nationerne. 

Vor  Herre  og  Frelser  gav  os  i  sin  Bjergprædiken 
det  mål,  som  vi  alle  skulle  stræbe  efter,  da  Han 
sagde:  »Så  vær  da  I  fuldkomne,  som  jeres  himmel- 
ske Fader  er  fuldkommen«.  (Matt.  5:48).  Paulus  for- 
tæller os,  at  Kirkens  organisation,  blandt  andre 
grunde,  blev  givet  til  os  for  at  fuldkommengøre  de 
Hellige.  Til  trods  for  denne  befaling  fra  Jesus  Kristus 
og  denne  udtalelse  af  Paulus  er  der  nogle  mennesker, 
som  tror,  at  det  er  umuligt  for  os  at  blive  fuld- 
komne. Fuldkommenhed  er  ikke  for  dette  liv,  siger 
de,  så  hvorfor  prøve? 

Jeg  vil  gerne  sige,  at  jeg  tror  af  hele  mit  hjerte, 
at  hvis  Herren  havde  den  tanke,  at  vi  ikke  kunne 
begynde  i  dette  liv  med  at  prøve  på  at  blive  fuld- 
komne, ville  Han  aldrig  have  givet  os  denne  befa- 
ling. Han  ville  heller  ikke  have  givet  os  en  kirke- 
organisation, der  var  bestemt  til  at  fuldkommengøre 
de  Hellige. 

Jeg  tror,  at  Herren  mente  nøjagtig  hvad  Han  sag- 
de: At  vi  skulle  være  fuldkomne,  som  vor  himmelske 
Fader  er  fuldkommen.  Dette  vil  ikke  komme  altsam- 
men på  én  gang,  men  linie  på  linie,  forskrift  på  for- 
skrift, eksempel  på  eksempel,  og  selv  da  ikke  så 
længe  vi  lever  i  dette  dødelige  liv,  for  det  vil  være 
nødvendigt  for  os  at  gå  ud  over  graven,  før  vi  når 
den  fuldkommenhed  og  skal  blive  som  Gud. 

Jeg  tror,  at  på  mange  måder  kan  vi,  her  og  nu  i 
dødeligheden,  begynde  at  fuldkommengøre  os.  En 
vis  grad  af  fuldkommenhed  er  opnåelig  i  dette  liv, 


for  eksempel  kan  vi  blive  fuldkomne  i  at  afstå  fra 
brugen  af  te  og  kaffe.  Vi  kan  blive  fuldkomne  i  at 
afstå  fra  brugen  af  tobak  og  spiritus. 

Vi  kan  blive  fuldkomne  i  at  betale  en  fuld  og 
ærlig  tiende. 

Vi  kan  blive  fuldkomne  i  at  afstå  fra  to  måltider 
på  fastedagen  og  give  som  fasteoffer  den  fulde  værdi 
af  de  to  måltider,  som  vi  afstår  fra. 

Vi  kan  blive  fuldkomne  i  at  holde  det  bud,  som 
siger,  at  vi  ikke  må  tage  Guds  navn  forfængeligt. 

Vi  kan  blive  fuldkomne  i  at  holde  det  bud,  som 
siger:   »Du  må  ikke  bedrive  hor«. 

Vi  kan  blive  fuldkomne  i  at  holde  det  bud,  som 
siger:  »Du  må  ikke  stjæle«. 

Vi  kan  blive  fuldkomne  i  at  holde  adskillige  andre 
af  de  bud,  som  Herren  har  givet  os. 

Ved  at  holde  disse  love  og  befalinger  lægger  vi 
grundvolden  til  at  bygge  på,  for  at  blive  fuldkomne, 
linie  på  linie,  forskrift  på  forskrift.  Det  er  vor  pligt 
at  blive  bedre  i  morgen  end  vi  er  i  dag.  Hvis  vi  gør 
det,  er  vi  på  vejen  til  fuldkommenhed. 

Jeg  er  overbevist  om,  at  et  af  Herren  vor  Guds 
store  ønsker  er,  at  vi  skal  holde  det  store  bud,  som 
siger  »Vær  da  I  fuldkomne«,  for  til  os  har  Han  sagt: 
»Det  er  min  gerning  og  ære  at  tilvejebringe  udøde- 
lighed og  evigt  liv  for  mennesket«. 

Må  vi  altid  stræbe  imod  fuldkommenhed  i  dette 
liv  ved  at  være  bedre  i  morgen  end  vi  er  i  dag. 

R.  Earl  Sorenson, 
Missionspræsident. 

»AT  OPFYLDE  HELE  JDRDEX« 


af  Franklin  D.  Richards, 
assistent   til   De   Tolvs   Råd. 

(Tale  ved  Generalkonferencen  7.  april  1963) 


Mine  kære  brødre  og  søstre,  jeg 
beder,  at  Herrens  Ånd  vil  være  med 
mig,  medens  jeg  taler  til  Dem  i  dag. 

Gennem  alle  tider  har  Herren  åben- 
baret sin  vilje  til  menneskeheden  gen- 
nem sine  profeter.  I  1831,  i  en  åben- 
baring til  Profeten  Joseph  Smith,  for- 
jættede Herren,  at  evangeliets  fylde 
ville  blive  gengivet  og  at  advarselsrøsten 
skulle  være  til  alle  folk;  at  Hans  Kirke 
ville  blive  oprettet  og  at  magten  ville 
blive  givet  til  Hans  tjenere  om  at 
bringe  evangeliet  frem,  ud  af  dunkel- 
heden og  ud  af  mørket;  at  Hans  di- 
sciple skulle  gå  frem  og  at  ingen  skulle 
hindre  dem  —  alt  dette  for  at  skabe 
udødelighed  og  evigt  liv  til  mennesket, 
hvad  der  er  Guds  værk  og  ære.  (Se 
Lære  og  Pagter,  afsnit  1). 

For  at  mennesket  kan  opnå  evigt  liv 
og  ophøjelse  i  Guds  Rige,  må  han 
anerkende  Jesu  Kristi  evangelium.  Det- 
te er  et  evigt  princip.  Således  erkender 
vi,  at  evangelieplanen  har  været  og  er 
for  alle  Guds  børn. 

Imidlertid  tror  mange  kristne,  at 
evangelieplanen  først  daterer  sig  fra 
Frelserens  gerning  i  kødet,  men  vi  ved, 
at  evangeliet  blev  forstået  af  de  ånder, 
som  var  hos  vor  Fader  i  himmelen, 
før  verden  blev  dannet  eller  organi- 
seret. 

På  denne  jord  blev  evangeliet  så  lært 
til  fader  Adam,  og  han  lærte  sine  børn 
Herrens  befalinger.  Enok  forstod  evan- 
geliet, og  gennem  trofasthed  blev  de 
Hellige  i  Enoks  by  optaget  til  himme- 
len. 

Andre  store  mænd,  deriblandt  Noa, 
Melkisedek,  Abraham  og  Moses  forstod 
evangeliets  plan  og  lærte  det  gamle 
Israel  den. 

Johannes  Døberen  åbnede  Tidernes 
Midtes  Forvaltning  ved  at  prædike  i 
ørkenen,  og  han  fortalte  om  vor  Herre 
og  Frelser  Jesu  Kristi  komme. 

Gennem  Jesu  og  hans  apostles  per- 
sonlige tjenestegerning  blev  folk  belært 


om  evangeliet,  og  Jesu  Kristi  Kirke  blev 
oprettet  på  jorden. 

Det  er  mit  store  privilegium  ydmygt 
at  bære  vidnesbyrd  om,  at  Jesus  er  Kri- 
stus, Faderens  Enbårne  Søn  i  kødet,  vor 
Forløser  og  Frelser,  og  det  eneste  navn 
under  himmelen,  givet  blandt  menne- 
sker, hvorved  vi  kan  blive  frelst. 

Et  frafald  fra  Frelserens  lærdomme 
var  forudsagt,  og  jeg  bevidner,  at  dette 
skete.  Dette  store  frafald  gjorde  det 
nødvendigt,  at  evangelieplanen  og  myn- 
digheden til  at  handle  i  Guds  navn 
blev  gengivet. 

Da  Joseph  Smith,  den  unge  Profet, 
gik  ud  i  lunden  i  foråret  1820  og 
spurgte  Gud:  »Hvilken  af  alle  sekterne 
er  den  rette  og  hvilken  skal  jeg  slutte 
mig  til?«  sagde  han:  »Svaret  var,  at  jeg 
ikke  måtte  slutte  mig  til  nogen  af  dem, 
thi  de  var  alle  forkerte  —  at  de  lærte 
sådanne  lærdomme,  som  er  menneske- 
bud og  har  gudfrygtighedens  skin,  men 
fornægter  dens  kraft.«  (Se  Joseph 
Smith  2:  18—19). 

Dette  frafald  gjorde  det  nødvendigt 
at  oprette  Jesu  Kristi  Kirke  af  Sidste 
Dages  Hellige,  og  Joseph  Smith  var  ud- 
valgt til  at  være  den  profet,  gennem 
hvem    Herren    genoprettede    sin    Kirke. 

Herren  fastsatte  den  6.  april  1830 
som  den  dato,  hvor  Hans  Kirke  skulle 
organiseres  på  denne  jord  —  for  133 
år  siden.  Den  blev  organiseret  af  seks 
personer  i  Peter  Whitmers  hjem  i  den 
øvre  del  af  staten  New  York.  Medlem- 
merne begyndte  at  dele  deres  budskab 
med  deres  venner  og  naboer,  og  Kirken 
kunne  glæde  sig  ved  en  hurtig  vækst. 

Samme  sted  begyndte  Oliver  Cowdery 
den  næste  søndag  Kirkens  offentlige 
gerning  ved  at  holde  den  første  evan- 
gelieprædiken  i  et  offentligt  møde,  der 
var  sammenkaldt  til  i  denne  hensigt. 
Efter  mødet  blev  seks  døbt,  og  syv 
mere  blev  døbt  en  uge  senere. 

Omkring  tredive  medlemmer  af  Kir- 
ken deltog  i  den  første  konference,  der 


blev  holdt  omkring  to  måneder  senere, 
den  9.  juni  1830.  (D.H.C.  I,  77,84).  El- 
leve flere  blev  døbt  efter  denne  konfe- 
rence. Profeten  Joseph  havde  fået  at 
vide,  at  advarselsrøsten  skulle  være  til 
alle  folk  ved  Herrens  disciples  mund, 
og  at  ingen  skulle  hindre  dem. 

Oliver  Cowdery,  Parley  P.  Pratt  og 
Peter  Whitmer,  Jun.,  og  andre  blev 
sendt  ud  som  missionærer  i  efteråret 
1830.  De  traf  Sidney  Rigdon  i  Ohio, 
og  efter  en  kort,  men  from  undersøgelse 
modtog  Sidney  Rigdon  et  vidnesbyrd 
om,  at  Joseph  Smith  var  en  Guds  Pro- 
fet, og  at  myndigheden  til  at  handle  i 
Guds  navn  var  blevet  gengivet.  Han 
bad  om  at  blive  døbt  og  blev  døbt. 
Kort  derefter  holdt  han  et  gruppemøde, 
hvor  han  advarede  sine  naboer  og  bar 
sit  vidnesbyrd  om,  at  evangeliet  var 
blevet  gengivet. 

I  Kirtland-området  blev  der  på  dette 
tidspunkt  holdt  adskillige  gruppemø- 
der, og  sytten  mere  blev  døbt. 

Ja,  Joseph  Smith  var  i  sandhed  en 
af  alle  tiders  store  profeter,  og  gennem 
ham  var  Herren  ved  at  udføre  »Et 
stort  og  vidunderligt  værk  ....  blandt 
menneskenes  børn«.  (L.  &  P.  11:1). 

Jeg  er  sikker  på,  at  han  huskede 
Frelserens  ord:  »Den,  som  elsker  fader 
eller  moder  mere  end  mig,  er  mig  ikke 
værd,  og  den,  som  elsker  søn  eller  dat- 
ter mere  end  mig,  er  mig  ikke  værd.« 
(Matt.  10:37). 

I  februar  1835  blev  der  så,  i  over- 
ensstemmelse med  guddommelig  åben- 
baring,  kaldet   et   Kvorum   af  de   Tolv. 

Apostlene  er  specielle  vidner  for  Kri- 
stus og  holder  nøglerne  til  Kirkens  tje- 
nestegerning i  fremmede  lande.  Som 
følge  heraf  drog  syv  af  de  Tolv  til 
England  sent  på  sommeren  1839  uden 
pung  eller  taske  og  efterlod  deres  fami- 
lier blottet  for  mange  af  livets  be- 
kvemmeligheder. 

Omkring  et  år  senere,  i  foråret  1841, 
skrev  Brigham   Young,   før   han   rejste 

hjem,  følgende  i  sin  dagbog:  »Det  syn- 
tes i  sandhed  et  mirakel  at  se  på  kon- 
trasten mellem  vor  ankomst  og  vor 
afrejse  fra  Liverpool.  Vi  landede  i 
foråret  1840  som  fremmede  i  et  frem- 
med land  og  uden  en  øre.  Men  gennem 
Guds  nåde  har  vi  fået  mange  venner, 
har  oprettet  kirker  i  næsten  enhver 
kendt  stor  og  lille  by  i  Kongeriget  Stor- 
britannien, døbt  mellem  syv  og  otte 
tusind  sjæle,  trykt  5000  Mormons  Bø- 
ger, 2500  eksemplarer  af  Millennial 
Star  og  50.000  traktater,  og  sendt  1000 
sjæle  til  Zion,  oprettet  et  permanent 
skibsagentur,  som  vil  blive  en  stor  vel- 
signelse for  de  hellige,  og  har  i  mange 
tusind  hjerter  sået  den  evige  sandheds 
sæd,  som  vil  give  frugt  til  Guds  ære  og 
herlighed,  og  dog  har  vi  ikke  manglet 
noget  at  spise,  drikke  eller  have  på  — 
i  alle  disse  ting  erkender  jeg  Guds 
hånd.« 

På  denne  måde,  ved  en  sådan  begyn- 
delse, blev  evangeliets  budskab  bragt  ud 
til  jordens  folk,  og  profetien  gik  i  op- 
fyldelse. 

Omkring  90  år  senere,  ved  100-års 
konferencen,  der  blev  afholdt  i  Salt 
Lake  City  den  6.  april  1930,  rapporte- 
rede Præsident  Heber  J.  Grant,  at  Jesu 
Kristi  Kirke  af  Sidste  Dages  Hellige 
havde  700.000  levende  medlemmer,  104 
stave,  29  missioner  og  2226  missionærer. 
I  1929  blev  der  døbt  6511  omvendte. 

Og  nu  —  i  dag  —  som  i  gamle  dage 
forlader  missionærer  deres  familie,  de- 
res gode  hjem  og  deres  verdslige  inter- 
esser og  rejser  ud  med  samme  hengi- 
venhed for  at  opbygge  Guds  Rige.   De 


husker  også  Frelserens  forjættelse: 
» . . .  .  der  er  ingen,  som  har  forladt 
hus  eller  hustru  eller  brødre  eller  for- 
ældre eller  børn  for  Guds  Riges  skyld, 
uden  at  han  skal  få  det  mangefold 
igen  her  i  tiden,  og  i  den  kommende 
verden  evigt  liv.«   (Luk.  18:29—30). 

Fornylig  blev  det  rapporteret,  at 
Kirkens  levende  medlemstal  nu  udgør 
to  millioner  sjæle,  den  374.  stav  er  ble- 
vet organiseret,  og  der  er  nu  71  mis- 
sioner og  omkring  12.000  missionærer. 
Som  redskaber  i  Herrens  hånd  under- 
viste og  døbte  missionærer  i  1962 
115.834  sjæle.  I  millioner  fleres  hjerter 
blev  den  sæd  sået,  som  vil  skabe  en 
stor  høst  i  de  kommende  år. 

Til  dem,  som  ikke  er  medlemmer, 
men  som  gerne  vil  vide  mere  om  Kir- 
ken: Vi  indbyder  Dem  til  at  overvære 
en  af  vore  gudstjenester,  eller  bed  et 
medlem  om  at  få  missionærerne  til  at 
diskutere  Kirkens  lære  med  Dem,  eller 
sæt  Dem  i  forbindelse  med  missionæ- 
rerne eller  Kirken  direkte. 

Frelserens  formaning  om  at  « vogte 
mine  får«  har  været  og  bliver  stadig 
udført. 

Søster  Richards  og  jeg  er  fornylig 
vendt  hjem  fra  missionerne  på  østky- 
sten. Der  er  nu  20  stave  på  østkysten 
med  over  2000  missionærer  i  de  otte 
missioner.  Marken  er  hvid  og  er  ved  at 
blive  høstet  der.  Antallet  af  dåb  af 
omvendte  vedbliver  at  stige. 

Husk,  Herren  har  sagt:  » .  . .  .  en  ad- 
varselsrøst  skal  gå  ud  til  alle  mennesker 
gennem  mine  disciples  mund  .... 


De  skal  gå  ud,  og  ingen  skal  kunne 
hindre  dem   ....«  (L.  &  P.  1:4 — 5). 

Vore  missionærer  går  ud,  og  ingen 
skal  hindre  dem.  Vort  proselyt-pro- 
gram er  baseret  på,  »at  hvert  medlem 
skal  dele  evangeliet  med  sin  næste«.  Vor 
Profet  David  O.  McKay  har  givet  det 
råd:  »Hvert  medlem  en  missionær«.  Som 
et  resultat  i  dag  svarer  mange  tusind 
medlemmer  på  dette  ved  at  leve  et  eks- 
emplarisk liv,  ved  at  stille  det  gyldne 
spørgsmål,  ved  at  holde  gruppemøder 
i  deres  hjem  og  ved  at  tage  deres  ven- 
ner og  bekendte  med  til  Kirkens  mø- 
der og  aktiviteter.  Denne  måde  at  dele 
på  er  »Hvert  medlem  en  missionær«  i 
virksomhed. 

Ved  denne  konference  har  adskillige 
stavspræsidenter  og  biskopper  fortalt 
mig  om  de  gruppemøder,  de  holder  i 
deres  hjem  og  de  dåbshandlinger,  der 
er  resultatet  heraf.  Når  vi  ledere  sætter 
mønstret,  vil  hvert  medlem  blive  en 
missionær.  Og  hvert  medlem  skulle  hu- 
ske på  sit  ansvar  og  de  anledninger  han 
har  til  at  udbrede  evangeliet. 

Jeg  elsker  og  støtter  vor  store  profet. 
Han  er  i  sandhed  en  af  alle  tiders  store 
missionærer. 

Ja,  Herrens  hensigter  er  ved  at  blive 
fuldført  i  dag,  og  profetier  ved  at  gå  i 
opfyldelse.  Herrens  Ånd  udgydes  på 
vor  Faders  børn,  og  evangeliet  ruller 
fremad  for  at  bringe  udødelighed  og 
evigt  liv  til  mennesket. 

Må  Guds  Rige  vedblive  at  gå  fremad, 
så  Himmeriges  Rige  må  komme,  beder 
jeg  i  Jesu  Kristi  navn.  Amen. 


Dødsfald  blandt  Kirkens  Generalautoriteter 


Ældste  Levi  Edgar  Young,  senior- 
præsident for  de  Halvfjerds'  Første 
Råd,  døde  den  13.  december,  knap  90 
år  gammel,  efter  længere  tids  svaghed. 

Præsident  Young  havde  været  med- 
lem af  de  Halvfjerds'  Første  Råd  siden 
23.  januar  1910  og  var  ved  sin  død 
senior-medlem  af  rådet.  Både  hans  fa- 
der, Dr.  Seymour  B.  Young,  og  hans 
bedstefader,  Joseph  Young,  en  broder 
til  Brigham  Young,  havde  været  senior- 
præsidenter for  de  Halvfjerds'  Første 
Råd. 

Præsident  Young  var  født  i  Salt  Lake 
City,  Utah,  den  2.  februar  1874  og 
uddannedes  til  lærergerningen  på  Uni- 
versity  of  Utah.  Han  helligede  sig  dette 


kald  hele  sit  liv  og  virkede  som  lærer 
og  professor  ved  adskillige  universiteter, 
ligesom  han  havde  studeret  bl.  a.  på 
det  berømte   Harvard  Universitet. 

Indenfor  Kirken  har  han  hele  sit  liv 
ydet  en  stor  indsats.  Efter  sin  universi- 
tetsuddannelse var  han  missionær  i  den 
tyske  mission,  og  i  en  alder  af  28  år 
blev  han  kaldet  som  missionspræsident 
for  den  schweiziske  mission  med  ho- 
vedsæde i  Ziirich,  en  af  de  yngste  mis- 
sionspræsidenter  Kirken  nogensinde 
har  haft. 

Fra  1922  til  1934  var  han  leder  af 
informationsbureauet  og  museet  på 
Tempelpladsen,  og  efter  at  han  havde 
trukket    sig    tilbage    fra    universitetet, 


blev  han  kaldet  som  missionspræsident 
for  New  England  missionen,  hvor  han 
virkede  i  tre  år,  indtil  1942. 

Han  havde  stor  interesse  for  historie 
og  blev  derfor  ofte  opfordret  fra  for- 
skellige sider  til  at  skrive  om  Utahs 
historie  og  dens  pionerer. 

For  sin  indsats  indenfor  det  histo- 
riske område  fik  han  mange  æresbevis- 
ninger, bl.  a.  som  æresmedlem  af  for- 
skellige historiske  samfund  i  England 
og  Amerika,  ligesom  han  i  1960  blev 
æresdoktor  ved  University  of  Utah. 

Vi  udtaler  et:  Æret  være  Levi  Edgar 
Youngs  minde! 

(Fra  Deseret  Neivs). 

Vyiåneden& 


SPØRGSMÅL 


Af    Joseph    Fielding    Smith,    præsident    for    De    Tolv    Apostles    Råd 


For  hvem  udføres  der  stedfortrædende   arbejde? 


Spørgsmål: 

»Da  vi  diskuterede  spørgsmålet  om 
frelse  for  de  døde,  opstod  det  spørgs- 
mål: 'For  hvem  udføres  der  stedfor- 
trædende arbejde  i  templerne?'  Nogle 
af  vore  medlemmer  mente,  at  dette  ar- 
bejde skal  udførs  for  alle,  som  er 
døde.  Så  læste  jeg  det  85.  afsnit  af 
Lære  og  Pagter,  vers  3  og  4,  og  hen- 
viste til  Ezra  2:62-63,  hvor  visse  af 
dem,  som  vendte  tilbage  fra  Babylon, 
blev  udelukket  fra  præstedømmet.  Det 
har  været  min  forståelse,  at  stedfor- 
trædende arbejde  for  de  døde,  som  f. 
eks.  dåb,  endowment  etc,  er  for  ikke- 
medlemmer  af  Kirken,  som  er  afgået 
ved  døden  . . . . « 
Svar: 

Spørgsmålet  i  Ezra  2:62-63  har  intet 
at  gøre  med  spørgsmålet  om  frelse  for 
de  døde.  Dette  skriftsted  hentyder  til 
dem,  som  vendte  hjem  fra  fangenska- 
bet, og  som  havde  indgiftet  sig  blandt 
folk,  som  ikke  var  berettiget  til  præste- 
dømmets velsignelser.  Ved  autoriteter- 
nes handling  blev  de  udelukket  og  fik 
ikke  lov  til  at  deltage  i  eller  få  del  i 
præstedømmet.  Må  jeg  i  forbigående 
have  lov  at  sige,  at  der  var  ingen  lær- 
domme om,  eller  blev  udført  arbejde 
for  de  døde  i  Ezras  dage.  Af  den  grund 
kunne  der  ikke  udføres  ordinanser  for 
de  døde  i  de  dage.  Dåb  for  de  døde  og 
de  andre  ordinanser  vedrørende  frelse 
for  de  døde  blev  ikke  praktiseret  i  Is- 
rael eller  noget  andet  sted  i  verden  før 
vor  Frelsers  opstandelse.  I  virkelighe- 
den var  det  imod  frelsesplanen,  at  der 
skulle  udføres  ordinanser  for  de  døde 
før  efter  at  Frelseren  ved  sin  forsoning 
og  opstandelse  havde  beredt  vejen  til 
frelse  for  de  døde.  Vi  lærer  i  skriften, 
at  dette  stedfortrædende  arbejde  måtte 
vente,  indtil  forløsningens  magt  var 
blevet  opfyldt  ved  vor  Herres  mission, 
død  og  opstandelse.  Det  var  Ham,  som 
gennem  sin  forsoning  på  korset  åbnede 
døren  til  frelse  for  de  døde  og  gjorde 
det   muligt   for   de   levende,   som   holdt 


den  guddommelige  myndighed,  fordi  de 
selv  havde  fået  del  i  disse  strålende  ga- 
ver i  Herrens  templer,  at  gå  ind  i 
templerne  og  .udføre  dette  stedfortræ- 
dende arbejde  for  de  døde. 

Uheldigvis  er  der  skrevet  meget  lidt 
i  de  skrifter,  der  er  kommet  ned  til  os, 
som  overhovedet  kaster  noget  lys  over 
frelsen  for  de  døde.  At  der  var  indført 
den  skik  at  døbe  døde  i  de  dage,  der 
fulgte  efter  Frelserens  opstandelse,  ved 
vi  fra  Paulus'  skrivelser.  Imidlertid  er 
det,  som  er  optegnet,  kun  ganske  få 
brudstykker,  og  vi  får  ikke  en  klar 
indsigt  i,  hvad  der  blev  gjort.  Læren 
om  frelse  for  de  døde  måtte  øjensynligt 
vente  næsten  i  sin  helhed  på  Tidernes 
Fyldes  Forvaltning.  Dette  arbejde  er 
en  af  de  meget  nødvendige  pligter,  som 
hører  til  Tidernes  Fyldes  Forvaltning, 
og  Herren  har  i  dag  gjort  det  obligato- 
risk for  børnene  at  sørge  for,  at  arbej- 
det bliver  udført  for  deres  fædre.  Ved 
fædre  mener  vi  generationerne  af  vor 
afdøde  slægt  tilbage  til  Adams  tid. 

I  et  brev  skrevet  til  brødrene,  som 
var  i  Storbritannien  i  1840,  sagde  Pro- 
feten Joseph  Smith: 

»Jeg  antager,  at  læren  om  'dåb  for  de 
døde'  har  nået  jeres  øren  før  dette,  og 
mange  har  rettet  forespørgsler  til  jer 
om  dette  emne.  Jeg  kan  ikke  i  dette  brev 
give  jer  alle  de  oplysninger,  som  I 
kunne  ønske,  om  dette  emne,  men  bort- 
set fra  kundskab,  som  er  uafhængig  af 
Bibelen,  ville  jeg  sige,  at  det  blev  gan- 
ske bestemt  praktiseret  i  de  gamle  kir- 
ker, og  Paulus  søger  at  bevise  læren  om 
opstandelsen  ud  fra  dette  emne,  og  si- 
ger: 'Hvad  vil  ellers  de  opnå,  der  lader 
sig  døbe  for  de  døde?  Hvis  døde  over- 
hovedet ikke  opstår,  hvorfor  lader  de  sig 
så  døbe  for  dem?' 

Jeg  omtalte  første  gang  læren  offent- 
ligt, da  jeg  talte  ved  broder  Seymour 
Brunsons  begravelse,  og  har  siden  da 
givet  almindelige  instruktioner  i  Kirken 
om  emnet.  De  Hellige  har  det  privile- 


gium at  blive  døbt  for  dem  af  deres 
slægtninge,  som  er  døde  og  som  de  tror 
ville  have  taget  imod  evangeliet,  hvis 
de  havde  haft  det  privilegium  at  høre 
det,  og  som  har  modtaget  evangeliet  i 
åndeverdenen  gennem  dem,  som  har 
fået  til  opgave  at  prædike  for  dem, 
medens  de  var  i  forvaring.«  (D.H.C.  4, 
p.  231). 

Ifølge  læren  om  frelse  for  de  døde 
er  det  børnenes  pligt  at  udføre  ordi- 
nanserne  for  deres  fædre,  som  opfyl- 
delse af  de  forjættelser,  der  er  fremsat 
af  profeterne.  Det  var  i  denne  hensigt, 
at  Profeten  Elias  kom  for  at  indpode 
den  forjættelse,  som  gennem  profeti  var 
givet  fædrene,  i  børnenes  hjerter.  Det 
er  ganske  øjensynligt,  udfra  Profeten 
Joseph  Smiths  åbenbaringer  og  lær- 
domme, at  det  er  børnenes  ansvar  at 
udarbejde  deres  fædres  slægtslinie  og 
efterforske  deres  afdøde  slægtninge  så 
langt  tilbage,  som  de  er  i  stand  til  at 
gå.  For  derfor  at  besvare  spørgsmålet: 
det  er  vor  pligt  at  efterforske  vore  egne 
døde  og  ikke  arbejde  på  lykke  og 
fromme,  men  forsøge  at  kæde  gene- 
ration til  generation  af  vore  egne 
slægtninge  tilbage  fra  slægt  til  slægt 
så  langt  vi  kan  komme. 

Hvis  hver  familie  i  Kirken  ville  ud- 
føre dette  arbejde  for  deres  døde,  ville 
de  gøre  nøjagtig  hvad  Herren  kræver 
af  dem.  Hvis  vi  gør  vor  pligt,  vil  vi 
finde  nok  at  gøre  uden  at  overskride 
nogen  grænser.  Vi  behøver  ikke  be- 
kymre os  om,  hvad  Herren  vil  gøre 
med  de  utallige  døde.  Vi  kan  være 
sikre  på,  at  Hans  plan  ikke  vil  slå 
fejl.  Arbejdet  med  frelse  for  de  døde 
vil  fortsætte,  og  til  sidst  vil  arbejdet 
være  udført  for  hver  eneste  sjæl,  som 
er  berettiget  til  at  modtage  det.  Det  er 
blevet  fastslået  med  rimelig  forståelse, 
at  under  Tusindårsriget  og  efter  at  vi 
har  gjort  alt,  hvad  vi  er  i  stand  til,  vil 
de  på  den  anden  side  komme  til  dem, 
som  endnu  er  i  dødeligheden,  og  hjæl- 

pe  med  dette  stedfortrædende  arbejde 
ved  at  levere  de  nødvendige  oplysninger, 
som  vi  er  ude  af  stand  til  at  skaffe. 
Herrens   værk    er   fuldkomment,    og   vi 


burde  have  den  tillid  til  Ham,  at  Han 
vil  sørge  for  de  midler,  ved  hjælp  af 
hvilke  alle  de,  som  er  værdige,  skal 
finde   udveje   for,   at  ordinanserne   kan 


gives  dem.  Dette  undtager  imidlertid 
ikke  de  levende  fra  at  udføre  ordinan- 
serne for  deres  afdøde  så  langt  som  de 
er  i  stand  til  at  gå. 

Joseph  Fielding  Smith. 


De  sidste  dages  hellige  er  kendt  og 
anerkendt  som  et  tempelbyggende  folk. 
Blandt  de  utallige  kirker,  sekter,  sam- 
fund og  foreninger,  som  bekender  sig 
til  tro  på  kristendommens  principper, 
er  Jesu  Kristi  Kirke  af  Sidste  Dages 
Hellige  alene  om  at  anerkende  og  prak- 
tisere lærdommen  om  tempeltjeneste. 
Andre  religionssamfund  bygger  huse  til 
gudsdyrkelse,  lige  fra  beskedne  kirker 
til  store  synagoger  og  statelige  dom- 
kirker, men  for  ingen  af  disse  bygnin- 
ger, hvor  store  eller  imponerende  de 
end  kan  være,  er  der  fremsat  det  krav, 


Hvorfor  bygder 
de  sidste  dages  hellige 

templer? 


af  James  E.  Talmage 
tidligere  af  De  Tolvs  Råd. 

(Fra  Improvement  Era,  Juni  1914). 

at  de  er  beregnet  til  at  blive  anvendt 
som  templer,  i  den  sande  og  bestemte 
betydning   af   udtrykket. 

Templer  er  bestemt  til  administrerin- 
gen af  ordinanser,  der  betragtes  som 
hellige.  Det  er  både  interessant  og  op- 
lysende at  lægge  mærke  til,  at  dette 
særpræg  tager  sigte  både  på  hedenske 
templer  og  på  helligdomme,  der  er 
rejst    til    den    sande    og    levende    Guds 


navn.  Offeralteret  i  gamle  dages  heden- 
ske templer  var  rejst  foran  indgangen 
til  bygningen,  og  skønt  tilbederne  flok- 
kedes om  alteret,  kunne  ingen  uden 
præsterne  få  adgang  til  den  virkelige 
helligdom  eller  det  indre  af  templet 
selv.  Det  samme  var  tilfældet  med  Ta- 
bernaklet, som  var  en  transportabel  hel- 
ligdom og  konstrueret  af  Israels  folk 
under  deres  flugt  fra  Ægypten,  ligeledes 


Salomons  Tempel 

Salt  Lake  Templet 


med  det  imponerende  Salomons  Tempel, 
Zerubbabels  Tempel  og  det  største  af 
dem  alle,  Herodes'  Tempel;  i  hvert  af 
disse  var  de  rummelige  gårde  omsluttet 
af  en  ydre  mur,  med  altre  og  andet  ud- 
styr, og  i  disse  gårde  samledes  folket  i 
henhold  til  den  foreskrevne  regel  og 
orden.  Men  helligdommen  selv  var  en 
relativt  lille  bygning,  reserveret  til  de 
allerhelligste  ordinanser  og  ceremonier. 

Lige  så  gavnligt  det  ville  være  at 
studere  de  helligdomme,  som  blev  byg- 
get af  det  gamle  Israel,  ville  formålet 
med  nærværende  skrivelse  og  den  plads, 
der  ville  kræves  til  at  behandle  dette 
vigtige  og  interessante  emne,  gøre  det 
umuligt. 

Templer  er  en  nødvendighed  i  den 
nuværende  forvaltning.  Uden  dem  ville 
Guds  åbenbarede  hensigter  ikke  gå  i  op- 
fyldelse. For  længe  siden  sagde  Herren 
til  Moses: 

»Thi  se,  det  er  min  gerning  og  ære 
at  tilvejebringe  udødelighed  og  evigt 
liv  for  mennesket.«  (Moses  1:39). 

Vi  påstår,  at  templer  er  uundværlige 
til  at  opfylde  denne  guddommelige  be- 
stemmelse, og  som  støtte  for  denne  på- 
stand anfører  vi  følgende  kendsgernin- 
ger: 

Det  dødelige  menneske  er  i  en  fal- 
den tilstand,  udelukket  fra  himmelen, 
fra  Guds  nærhed,  lige  så  sikkert  som 
vore  første  forældre  blev  udelukket  fra 
Edens  Have  efter  deres  overtrædelse. 


Dødens  magt,  som  kom  til  menne- 
skeheden gennem  faldet,  er  berøvet  sin 
stadighed  på  grund  af  Jesu  Kristi  for- 
soningsoffer,  hvorved  de  dødes  opstan- 
delse blev  indvarslet. 

De  dødes  opstandelse  vil  blive  altom- 
fattende, idet  Kristi  sejr  over  døden  på 


denne  måde  blev  udstrakt  til  alle  men- 
nesker uanset  deres  retfærdige  eller 
syndefulde  tilstand. 

Opstandelsen  består  imidlertid  i  for- 
løsningen af  sjælen  fra  døden,  befrielse 
fra  gravens  midlertidige  sejr,  og  ikke  i 
frelse  fra  virkningerne  af  personlige 
synder.  Den  opstandne  synder  vil  være 
nødt  til  at  møde  de  retfærdige  og 
uundgåelige  resultater  af  sin  onde  leve- 
vis lige  så  sikkert  som  at  de  retfærdige 
står  i  deres  opstandne  legemer  for  at 
modtage  de  evige  velsignelser,  som  ud- 
gør frugten  af  deres  retfærdige  liv. 

Den  forsoning,  som  blev  udarbejdet 
af  Jesus  Kristus,  skaffer  ikke  alene 
forløsning  for  sjælen  ved  at  bryde  dø- 
dens trældom,  men  også  frelse  for  en- 
hver sjæl,  som  anerkender  de  betin- 
gelser, der  er  foreskrevet  og  oprettet, 
og  som  kan  sammenfattes  i  kravet  om 
»lydighed  mod  evangeliets  love  og  or- 
dinanser«. 

Stor  og  herlig  er  velsignelsen  forløs- 
ning fra  den  store  ødelæggers  magt,  til- 
kendegivet ved  opstandelsen  fra  de 
døde,  men  større  og  herligere  er  det,  at 
der  er  sørget  for  sjælens  frelse.  Jesu 
Kristi  åbenbarede  evangelium  skaffer 
endnu  større  velsignelser  ved  planen  om 
ophøjelse,  hvorved  det  opstandne  men- 
neske kan  gå  fremad  fra  den  ene  til- 
stand af  relativ  fuldkommenhed  til 
den  anden,  indtil  han  opnår  rang  og 
titel  af  guddom,  med  magt  til  evig  for- 
øgelse   og   aldrig   ophørende   fremgang. 

(Genoptrykt  i  Improvement  Era, 
november  1963) 


Templet  i  Schweiz 


33 


vCicelpe- 


I 


osæninaæn 


f 


Kære  søskende. 

Jeg  ønsker  meget  tit,  at  jeg  kunne 
tale,  som  jeg  tænker.  Jeg  får  så  mange 
vidunderlige  oplevelser  igennem  mit 
arbejde  i  Kirken;  mit  vidnesbyrd  vok- 
ser for  hver  dag,  og  jeg  føler  en  stor 
glæde  ved  livet  og  de  principper,  Her- 
ren gennem  Evangeliet  har  givet  os. 

Lad  os  gøre  hver  dag  til  noget  speci- 
elt, lad  os  forsøge  hver  dag  at  aflægge 
én  dårlig  vane;  lad  os  stræbe  fremad 
i  lydighed  mod  Kirkens  autoriteter,  og 
lad  os  frem  for  alt  være  taknemmelige 
for  det  fællesskab,  vi  har  gennem  Evan- 
geliet. 

I  Lære  og  Pagter  130:18-21  læser  vi 
følgende:  »Alt,  hvad  vi  i  dette  liv  opnår 
på  intelligensens  område,  skal  følge 
med  os  i  opstandelsen.  Og  om  et  men- 
neske i  dette  liv  ved  flid  og  lydighed 
vinder  mere  kundskab  og  intelligens 
end  en  anden,  så  vil  fordelen  i  samme 
forhold  være  på  hans  side  i  det  til- 
kommende liv.  Der  er  en  lov  uigenkal- 
delig fastsat  i  himlen,  før  denne  jords 
grundvold  blev  lagt,  ifølge  hvilken  alle 
velsignelser  er  forjættede.  Og  når  vi 
opnår  en  velsignelse  fra  Gud,  så  er  det 


ved  lydighed  mod  denne  lov,  ifølge 
hvilken  den  er  forjættet.« 

Er  det  ikke  nogle  vidunderlige  lær- 
domme? Kan  vi  komme  og  sige,  at  vi 
ingen  mulighed  har  for  at  leve  op  til 
disse,  når  vi  har  Kirkens  standardvær- 
ker, og  der  hvert  år  udgives  lektiehefter 
for  ethvert  alderstrin  med  forklaringer 
og  udlægning  af  den  hellige  skrift,  som 
enhver  af  os  kan  forstå. 

Kære  søstre  i  Hjælpeforeningen  — 
skal  vi  hjælpe  og  støtte  hinanden  ved 
aktiv  deltagelse  i  vore  ugentlige  møder? 
Skal  vi  i  1964  læse  og  studere  vore 
ugentlige  lektier?  Skal  vi  også  bestræbe 
os  på  at  anvende  de  hjælpemidler,  der 
findes,  for  at  gøre  vore  lektier  levende 
og  interessante?  Skal  vi  også  følge  de 
»nye«  instrukser,  der  sendes  os  fra  vore 
generalautoriteter  til  hjælp  og  dygtig- 
gørelse af  vore  lærerinder?  Kan  vi  an- 
det end  sige  JA  til  disse  enkelte  ting, 
når  vi  tænker  på  de  velsignelser,  der 
følger  med  lydighed? 

Det  giver  os  mod  til  at  tale  om 
Evangeliet  til  andre,  når  vi  samtidigt 
kan    invitere    til   interessante    og    belæ- 


rende lektier  ved  Hjælpeforeningens 
møder.  Man  hører  ofte  udtalelser  som: 
det  var  nu  bedre  i  »gamle  dage«;  og: 
vi  vil  hellere  fortsætte,  som.  vi  altid  har 
gjort!  Er  dette  fremgang?  NEJ! 

Lydighed  er  et  vidunderligt  princip; 
det  giver  os  fremgang,  og  fremgang  be- 
tyder mere  kundskab.  Vi  må  hver  dag 
bestræbe  os  på  at  hjælpe  de  søskende, 
der  på  en  eller  anden  måde  har  det 
vanskeligt.  Vi  må  hjælpe  og  støtte  hin- 
anden i  alle  Kirkens  lærdomme.  Herren 
elsker  os  alle  og  ønsker,  at  vi  skal  være 
glade  og  lykkelige,  og  den  største  glæde 
og  lykke  findes  gennem  lydighed  mod 
Kirkens  lærdomme  og  principper.  Lad 
os  glemme  os  selv  i  det  store,  det  er  at 
kunne  tjene  andre. 

Må  Herren  velsigne  Hjælpeforenin- 
gen, at  den  må  tjene  det  formål,  hvor- 
med den  blev  oprettet,  og  lad  os  alle 
være  redskaber  til  at  hjælpe  med 
dertil. 

Med  kærlig  hilsen  til  alle  søskende 
— ■  fra 

Caroline  M.  Sørensen, 
1.  rådgiver  i  Hovedbestyrelsen. 


Hvor  er  tie  lieiine? 


I  marts  måned  1842  var  der  en  lille 
gruppe  kvinder  i  Nauvoo,  der  følte 
trang  til  på  endnu  bedre  måde  at  støtte 
brødrene  i  deres  bestræbelser  på  at 
bygge  templet,  og  de  henvendte  sig  til 
profeten  for  at  få  hans  godkendelse  af 
deres  planer.  Profeten  svarede:  »Det  er 
ikke  det,  I  har  brug  for;  fortæl  søstre- 
ne, at  deres  forslag  er  akcepteret  af 
Gud,  og  Han  har  noget  bedre  til  dem; 
indbyd  dem  til  et  møde  hos  mig  næste 
torsdag  eftermiddag,  og  jeg  vil  organi- 
sere søstrene  under  Præstedømmet  og 
efter  Præstedømmets  mønster.« 

Denne  historiske  dag,  den  17.  marts 
1842,  mødte  der  18  søstre,  og  med  tak- 
nemmelige hjerter  hørte  de  deres  el- 
skede og  højtærede  profet  udtale  disse 


ord,  der  skulle  erindres  så  længe  af 
søstrene  i  Kirken:  »Jeg  erklærer  her- 
med denne  forening  organiseret  med 
præsidentinde  og  rådgivere  i  overens- 
stemmelse med  og  efter  parlamentarisk 
skik  og  brug«. 

Det  var  grundlæggelsen  af  »Den 
Kvindelige  Hjælpeforening«,  som  den 
blev  kaldt  den  gang. 

Hjælpeforeningen  begyndte  altså  med 
18  medlemmer  i  én  organisation.  120  år 
efter,  ved  udgangen  af  1962  var  der  ialt 

i  de  Forenede  Stater  3.772  organisa- 
tioner med  214.485  medlemmer, 

i  den  øvrige  verden  1.516  organisa- 
tioner med  33.  681  medlemmer, 

ialt  i  hele  verden  5.288  organisationer 
med  248.166  medlemmer. 


Heraf  tegner  Danmark  sig  for  24  or- 
ganisationer med  555  medlemmer,  ca. 
27  medlemmer  i  hver  hjælpeforening,  et 
ganske  pænt  tal  —  på  papiret.  —  Men 
når  vi  så  gennemgår  månedsrapporter- 
ne, beskæmmes  vi.  Mange  hjælpefor- 
eninger har  en  mødeprocent  på  kun 
25 — 30.  Enkelte  foreninger  er  oppe  på 
ca.  50%  for  hele  måneden,  men  det  er 
også  for  lidt. 

Kære  søstre,  vi  plejer  altid  at  love 
hverandre  og  os  selv  en  masse  forbed- 
ringer i  det  nye  år.  Må  det  være  vort 
mål  for  1964  at  hjælpe  søstrene  til  at 
udvise  mere  flid  og  trofasthed  overfor 
Hjælpeforeningen,  må  Herren  velsigne 
os  i  vore  bestræbelser,  så  vi  må  gå  frem 
på  alle  de  felter,  hvor  det  har  skortet 
på  flid  og  trofasthed. 

Ellen-M.   Clausen, 

sekretær-kasserer 

Hjælpeforeningens  Hovedbestyrelse. 

Hjælpeforening'eiis 
årlige  Generalkonference 

2.  os  3.  oktober  1963 

Hulda  Parker 
Sekretær-kasserer    i    Generalbestyrelsen 


Den  ofte  gentagne  kommentar:  »Det 
var  den  bedste  konference,  vi  nogen 
sinde  har  haft!«  blev  udtalt  i  oprigtig- 
hed og  med  overbevisning  af  utallige 
søstre,  som  repræsenterede  Hjælpefor- 
eningens ledelse  fra  mange  dele  af  ver- 
den, efter  det  afsluttende  møde  ved  den 
årlige  generalkonference  i  1963.  Møder- 
ne ved  denne  store  konference  blev  af- 
holdt i  Tabernaklet  onsdag  og  torsdag 
den  2.  og  3.  oktober. 

Kl.  9,30.  —  Funktionærmøde  for 
stavs-  og  missionsfunktionærer  og  be- 
styrelsesmedlemmer. Præsidentinde,  str. 
Belle  S.  Spafford  understregede  konfe- 
rencens formål  i  sin  velkomst  til  sø- 
strene med  at  sige:  »....  I  er  alle  til 
stede  her  denne  morgen  bevæget  af  det 
samme  motiv:  at  I  ønsker  at  få  jeres 
begreb  om  Hjælpeforeningens  storhed 
udvidet  og  få  instruktioner  om,  hvor- 
ledes I  bedre  kan  føre  arbejdet  frem- 
ad«. Efterhånden  som  programmerne 
for  møderne  blev  afviklet,  følte  alle  de 
tilstedeværende,  at  Herrens  velsignelser 
i  den  grad  var  kommet  til  dem,  at  disse 
vidtrækkende  mål  var  opnået. 

Af  særlig  interesse  ved  åbningsmødet 
var  præsentationen  af  Hjælpeforenin- 
gens tilsynsførende  fra  De  Tolvs  Råd. 
Siden  den  sidste  konference  har  Det 
Første  Præsidentskab,  foruden  præsi- 
dent Joseph  Fielding  Smith,  udtaget 
som  tilsynsførende  for  Hjælpeforenin- 
gen: ældste  Harold  B.  Lee  og  ældste 
Marion  G.  Romney. 

Str.  Spafford  gav  udtryk  for' sin  tak- 
nemmelighed for  de  kloge  råd,  Hjælpe- 
foreningen modtager  fra  disse  tilsyns- 
førende og  også  for  den  store  hjælp, 
den  før  fik  fra  ældste  Mark.  E.  Pe- 
tersen, som  nu  præsiderer  over  Den 
vesteuropæiske  Mission.  Hver  af  de 
tilsynsførende  talte  ved  konferencen: 
præsident  Smith  og  ældste  Lee  ved  mø- 
det onsdag  morgen  og  ældste  Romney 
ved  torsdagens  eftermiddagsmøde. 

Præsident  Smith  mindede  om  Hjælpe- 
foreningens godgørende  og  barmhjertige 
gerninger,  som  den  har  udført  lige  siden 
sin  spæde  begyndelse  i  Kirkens  første 
dage.  Han  udtalte  bl.  a.:    »....    vi  har 


set  denne  Hjælpeforening  vokse,  til  den 
nu  breder  sig  over  de  fleste  civiliserede 
lande  i  verden.  Det  gode,  den  har  udført 
ved  sin  omsorg  for  de  fattige,  pleje  af 
de  syge  og  lidende,  de,  som  trænger  til 
fysisk,  mental  og  åndelig  hjælp  • —  vil 
aldrig  blive  kendt  ....  Det  er  tydeligt 
at  se,  at  uden  denne  vidunderlige  orga- 
nisation ville  Jesu  Kristi  Kirke  af  Sid- 
ste Dages  Hellige  aldrig  have  været 
fuldstændigt  organiseret.« 

Ældste  Lee  omtalte  det  ansvar,  mø- 
drene har  for  deres  hjem  og  familier 
med  fremhævelse  af  betydningen  af, 
at  de  lærer  deres  børn  livets  rette  vej, 
således  som  den  findes  i  Jesu  Kristi 
åbenbarede  Evangelium. 

Optællingen  viste,  at  der  var  repræ- 
sentanter fra  367  stave  og  17  missioner, 
ialt  3.464  tilstede.  Af  historisk  betyd- 
ning var  det,  at  der  var  søstre  til  stede 
fra  så  fjerne  lande  som  Syd-Australien, 
Samoa,  Brasilien,  Uruguay,  Peru, 
Mexico,  Skotland,  England,  Frankrig  og 
Norge.  Forskellige  tolke  medvirkede. 
Men  uden  hensyn  til  nationalitet  eller 
sprog  gennemtrængte  konferencens  ånd 
og  budskaber  hvert  eneste  hjerte. 

Ved  åbningsmødet  sang  et  kor  på 
301  »Syngende  Mødre«;  præludium  og 
akkompagnement  udførtes  af  dr.  Frank 
W.  Asper. 

Mødet  kl.  14  var  et  almindeligt  møde 
for  Hjælpeforeningen  og  offentligheden. 
Præsident  Hugh  B.  Brown  fra  Det  Før- 
ste Præsidentskab  var  hovedtaler.  Han 
opfordrede  bl.  a.  lederne  og  mødrene  til 
at  »lære  vort  folk  at  respektere  myndig- 
heden både  i  Kirken  og  i  samfundet,  at 
lyde  loven  og  gøre  dem  modtagelige 
for  disciplin.«  Han  sluttede  sit  inspi- 
rerende og  kraftige  budskab  med  at 
velsigne  de  tilstedeværende  søstre  og 
alle  dem,  de  skulle  vende  tilbage  til, 
når  konferencen  var  slut.  Han  velsig- 
nede søstrene  i  Hjælpeforeningen  med 
mod,  styrke  og  tro  til  at  holde  ud  til 
enden. 

De  tre  medlemmer  af  Hjælpeforenin- 
gens Generalpræsidentskab  talte  også 
ved  dette  møde.  Præsidentinde,  str. 
Spafford    talte    om    det    guddommelige 


inden  for  Hjælpeforeningen.  Rådgiver, 
str.  Marianne  C.  Sharp  understregede 
nødvendigheden  af  selvtillid  i  effektivt 
lederskab.  Rådgiver,  str.  Louise  W. 
Madsen  gentog  den  guddommelige  kom- 
mission, der  blev  overdraget  Hjælpe- 
foreningen ved  profeten  Joseph  Smith 
» . . .  .  ikke  blot  at  hjælpe  de  fattige, 
men  at  frelse  sjæle.«  Et  »Syngende 
Mødre« s  kor  på  ca.  400  medlemmer 
assisterede  ved  dette  møde  under  ledel- 
se af  str.  Florence  J.  Madsen  med  dr. 
Alexander  Schreiner  ved  orglet.  Onsdag 
eftermiddag  holdtes  en  reception  i 
Hjælpeforeningens  bygning,  hvor  gene- 
ralbestyrelsens medlemmer  hilste  på 
ca.  3.000  ledere  fra  stave  og  missioner. 

Torsdag  formiddag  gik  med  gennem- 
gang og  instruktioner  med  illustrationer 
af  de  nye  lektier.  Kl.  13,00  hørte  stavs- 
og  missionsfunktionærerne  et  gribende 
budskab  fra  ældste  Marion  G.  Romney 
over  teksten:  »Lær  drengen  den  vej, 
han  skal  gå,  så  viger  han  ikke  derfra, 
selv  gammel.«  (Ordsprogene  22:6).  Han 
erklærede,  at  »Både  vore  hjem  og  vort 
samfund  vil  blive  sat  i  orden,  når  — 
og  kun  når  —  forældre  gennem  for- 
skrift og  eksempel  underviser  og  inspi- 
rerer deres  børn  til  en  frivillig  beslut- 
ning om  at  ville  efterleve  Jesu  Kristi 
Evangeliums  principper.« 

Ved  møder  kl.  14.00  blev  Velfærds- 
programmet  forelagt,  og  det  blev  sagt, 
at  selv  om  det  øjeblikkelige  formål  er 
at  yde  hjælp  til  dem,  der  trænger,  er 
det  endelige  formål  dette:  at  hjælpe 
folk  til  at  hjælpe  sig  selv. 

Gennem  virkningsfulde  præsentatio- 
ner, demonstrationer,  taler,  hjælp  og 
instruktioner  blev  de  forskellige  afde- 
linger for  præsidentskaber  og  klasse- 
ledere ,  sekretærer,  musikledere  og  ar- 
bejdsmødeledere afviklet.  I  sidstnævnte 
afdeling  fandtes  desuden  en  nydelig, 
stor  udstilling  af  alle  de  smukke,  kunst- 
færdige ting,  som  Hjælpeforeningens 
ledere  så  dygtigt  underviser  i  ved  ar- 
bejdsmøderne. 

(Relief  Society  Magazine,  dec.  1963. 
I  uddrag  ved  I.  R.) 

På  given  foranledning  .  . 

skal  vi  her  give  søskende  en  forklaring 
på,  hvorfor  betegnelsen  »Kvindelig 
Hjælpeforening«  er  »ændret«  til  »Hjæl- 
peforeningen« : 

Ifølge  håndbogens  amerikanske  ud- 
gave er  foreningen  den  ældste  hjælpe- 
organisation inden  for  Jesu  Kristi  Kir- 
ke af  Sidste  Dages  Hellige.  Den  blev 
organiseret  under  navnet  »Den  kvinde- 
lige Hjælpeforening  i  Nauvoo«  den  17. 


marts  1842  af  profeten  Joseph  Smith 
»efter  præstedømmets  mønster«  og  som 
hjælp  for  Præstedømmet.  I  alle  sine 
aktiviteter  arbejder  den  efter  anvisning 
fra  Præstedømmet  og  under  dets  le- 
delse. 

Foreningens  officielle  navn  blev  for- 
andret til  »Kvindelig  Hjælpeforening«, 
efter  at  de  hellige  var  flyttet  til  Saltsø- 
dalen; i  1872  blev  udtrykket  »kvinde- 
lig« afskaffet;  20  år  senere,  i  1892,  be- 
tegnede statutterne  foreningen  som 
»Nationale    Kvinders    Hjælpeforening«; 


i  1946  blev  foreningens  navn  ændret  til 
»Hjælpeforeningen  inden  for  Jesu  Kri- 
sti Kirke  af  Sidste  Dages  Hellige.«  For- 
eningen er  imidlertid  almindelig  kendt 
både  inden  for  og  uden  for  Kirken  som 
» H  jælpeforeningen « . 

Som  man  vil  se,  er  det  90  år  siden, 
Kirken  afskaffede  betegnelsen  »kvinde- 
lig«! løvrigt  er  det  vigtigste  jo  ikke, 
hvad  foreningen  hedder,  men  at  den 
opfylder  sit  formål. 

Inger  Rasmussen. 


Hilsen  fra  Fredericia 


Jeg  vil  gerne  her  udtrykke  min  tak  overfor  alle,  der  i  det 
forløbne  år  har  hjulpet  os  her  i  Fredericia  Gren  ved  at 
medvirke  til  indsamlingen  af  brugte  frimærker.  Her  vil 
jeg  gerne  rette  en  særlig  tak  til  søskende  i  Amerika,  spe- 
cielt til  familien  Junius  M.  Sorensen  for  det  meget  store 
arbejde  de  har  udført  ved  at  stille  sig  i  spidsen  for  ind- 
samlingen af  frimærker  i  U.S.A. 

Til  orientering  kan  jeg  oplyse,  at  alene  her  til  jul  er  der 
solgt  mærker  for  kr.  585,00,  som  ubeskåret  vil  tilfalde 
byggefonden  her  i  Fredericia.  Vi  sælger  frimærkerne  i 
pakker  på  1  kg  å  kr.  25,00,  og  der  har  været  meget  stor 
begejstring  for  frimærkerne,  hvilket  tydeligt  fremgår  ved, 
at  nogle  har  købt  flere  kilo,  en  enkelt  har  endda  købt 
12  kg.  Ligeledes  har  jeg  til  dato  ikke  modtaget  en  eneste 
reklamation  af  frimærkernes  kvalitet,  tværtimod  er  jeg 
blevet  ringet  op  fra  København  af  en  køber,  der  takkede 
mig  for  de  gode  frimærker,  jeg  havde  sendt  til  ham. 

Kære   søskende,   alt   dette   luner,   både   i   grenens   bygge- 


fond,  og  samtidig  ved  tanken  om,  at  alle  disse  frimærker, 
som  søskende  i  Kirken  har  medvirket  til  at  indsamle,  haf 
fået  en  så  fin  modtagelse  hos  køberne. 

Til  slut  vil  jeg  erindre  søskende  om  ikke  at  smide  fri- 
mærker væk,  riv  eller  klip  mærkerne  af  konvolutten,  men 
endelig  uden  at  beskadige  frimærket,  og  ligeledes,  hvis 
nogen  har  en  lille  frimærkesamling,  som  ikke  har  inter- 
esse mere,  saml  det  hele  sammen,  og  når  der  er  et  lille 
lager,  sørg  da  at  få  det  afleveret  eller  afsendt  til  under- 
tegnede eller  til  missionskontoret,  og  jeg  vil  påskønne  det 
meget. 

Ligeledes  ønsker  jeg  at  takke  alle,  der  har  medvirket 
til  denne  indsamling  af  frimærker,  og  jeg  håber,  at  jeg 
fortsat  fremover  vil  modtage  frimærker  til  støtte  for  den- 
ne indsamling. 

Kærlig  hilsen 
Palle  Blønd, 
Bredstrupvej,  Fredericia. 


BOGAMELDERE^ 


Ordsprogenes  Bog 

110  sider  —  kr.  48.50 
Rosenkilde  og  Bagger 

Hvordan  var  dit  første  møde  med  bi- 
belen? De  fleste  af  os  kender  den  fra 
vores  barndom  som  en  stor  eller  måske 
lille  mørk  »sag«,  som  stod  i  vore  for- 
ældres bogreol.  På  et  eller  andet  tids- 
punkt krævedes  det  af  os,  at  nu  skulle 
vi  lære  den  at  kende,  og  hvilke  fore- 
stillinger havde  vi  ikke  gjort  os.  Ende- 
løse rækker  af  mærkelige  begivenheder 
på  mærkelige  steder,  med  navne  som 
selv   en   habil   russer   ville   have    svært 


ved  at  udtale  rigtigt.  —  Hvad  skete  der 
så  —  ja,  hvad  der  hændte  med  din  be- 
gyndende bibellæsning  ved  jeg  ikke  — 
men  jeg  selv  slog  op  ganske  tilfældigt, 
og  jeg  husker  ganske  tydeligt,  at  det 
var  Ordsprogenes  bog.  Jeg  fandt  den 
meget  interessant,  thi  mange  af  de  ord- 
sprog og  »friske«  varer  vi  til  daglig 
hører  og  selv  bruger  i  vore  talemåder, 
er  taget  herfra.  Ordsprogenes  bog  svin- 
ger fra  alvorlig  tale  til  løssluppen  ord- 
leg som  f.  eks.  »Som  at  lægge  frakken, 
når  det  er  frost,  så  er  det  at  synge  for 
mismodig  mand«  (Ord.  25:20)  eller  den 
måske  mere  kendte  »Ustandselige  tag- 
dryp en  regnvejrsdag  og  trættekær  kvin- 
de ligner  hinanden«  (Ord.  27:15).  Der 
findes  med  sikkerhed  et  ordsprog  til 
enhver    lejlighed    og    situation,    dersom 


alle  31  kapitler  blev  gået  nøje  igennem; 
også  af  de  mere  alvorlige  formaninger 
er  her  at  finde.  Det  er  her  i  denne  bog, 
at  det  berømte  »Herrens  frygt  er  kund- 
skabens begyndelse«  står  skrevet.  (Ord. 
1:7). 

Næste  gang,  der  skal  bruges  en  gave, 
som  modtageren  virkelig  vil  blive  glad 
for  og  værdsætte,  da  har  vi  her  en  bog, 
som  er  smukt  udført,  trykt  på  dejligt 
papir  med  16  hele  sider  illustreret  af 
Danmarks  bedste  kunstnere,  der  hver 
for  sig  viser  deres  opfattelse  af  et  ord- 
sprog. Bogen  er  helt  igennem  en  smuk 
ramme  om  det  budskab,  som  Ordspro- 
genes bog  taler:  »Æbler  af  guld  i  skåle 
af  sølv  er  ord,  som  tales  i  rette  tid«. 

H.  B.  J. 

trænger  til  lidt  hjælp,  men  jeg  kan  ikke  betale  høj  løn.« 

»Tal  ikke  om  lønnen,«  svarede  Rupert,  »vi  bliver  nok  enige 
om  det  senere.« 

Den  unge  gårdmand  var  klar  over,  at  han  ikke  havde  en 
almindelig  landstryger  for  sig,  uagtet  han  så  medtaget  ud, 
og  tøjet  bar  præg  af  lang  omflakken. 

»Jeg  har  været  syg  i  nogle  dage,«  udbrød  Rupert,  »og  der- 
som De  tror,  at  De  kan  stole  så  meget  på  mig,  ville  jeg  gerne 
hvile  lidt  ud,  før  jeg  begynder  at  arbejde.  Jeg  er  for  svag  til 
at  kunne  udrette  noget  videre  endnu.« 

»Det  vil  nok  kunne  lade  sig  gøre,«  var  svaret.  »Jeg  ser,  at 
De  trænger  til  noget  at  spise  i  dag,  selv  om  De  ikke  var  sul- 
ten i  aftes.  Kom  med  mig  ind  i  stuen.« 

Således  kom  Rupert  Ames  til  at  blive  hos  landmanden. 
Han  udførte  det  lettere  arbejde  omkring  huset,  indtil  han 
blev  stærkere  og  kunne  tage  fat  ved  det  grovere  arbejde.  Han 
blev  venligt  behandlet  af  dem  alle,  og  det  varede  ikke  længe, 
før  han  frit  gik  ud  og  ind  hos  familien. 

Under  sit  ophold  hos  disse  folk  havde  Rupert  følelsen  af, 
at  han  begyndte  at  komme  til  fornuft,  som  han  kaldte  det. 
Hver  aften  takkede  han  Gud  i  oprigtig  bøn  for  at  have  red- 
det ham  fra  at  styrte  ud  i  den  gabende  afgrund,  der  syntes 
at  have  åbnet  sig  foran  ham. 

Janson  familien  var  nykommere  i  Vesten  og  havde  endnu 
meget  at  lære  med  hensyn  til  landvæsenet  på  disse  egne. 
Hr.  Janson  var  svensk  og  havde  opholdt  sig  i  Amerika  i  20 
år.  Hans  hustru  og  hendes  kusine  var  begge  fra  Norge; 
men  medens  den  første  havde  været  i  landet  længe  nok  til 
at  blive  amerikaniseret,  så  var  det  kun  to  år  siden,  at  ku- 
sinen havde  forladt  sit  fødeland  og  talte  derfor  engelsk  med 
en  afgjort  fremmed  accent.  Hendes  navn  var  Signe  Dahl. 
Hun  tiltrak  sig  Ruperts  opmærksomhed  fra  den  første  dag. 
Hun  havde  en  hudfarve,  der  var  hvid  og  rød,  blå  øjne, 
blødt,  lyst  hår,  men  det  var  ikke  hendes  ejendommelige 
skønhed  alene,  der  gjorde  indtryk  på  ham.  Der  var  noget 
andet  ved  hende,  en  atmosfære  af  fred  og  rolig   sikkerhed 

hvilte  over  hende  og  syntes  at  meddele  sig  til  ham.  I  begyn- 
delsen var  hun  meget  tilbageholdende,  men  da  hun  lærte 
Rupert  bedre  at  kende,  hvilket  hun  syntes  at  gøre  instinkt- 
mæssigt, talte  hun  mere  frit  med  ham  og  lod  endog  til  at 
sætte  pris  på  hans  selskab. 

To  uger  forløb,  og  Rupert  tilbød  at  blive  på  gården  gen- 
nem høsten.  Hr.  Janson  tog  med  glæde  mod  tilbudet,  thi 
han  var  nu  bleven  overtydet  om,  at  Rupert  Arnes  kunne  give 
ham  mange  nyttige  vink  med  hensyn  til  Jordens  drift. 

Den  sang,  Rupert  havde  hørt  den  første  aften,  vedblev  at 
ringe  i  hans  øren.  Han  kunne  huske  nogle  af  ordene,  og  som 
han  tænkte  på  dem,  opstod  der  nye,  mærkelige  ideer  i  hans 
hoved.  En  aften  sad  de  alle  omkring  fyret  i  dagligstuen. 
Rupert  havde  fortalt  dem  noget  om  sit  tidligere  liv,  og  da 
samtalen  begyndte  at  gå  i  stå,  bad  han  de  to  kusiner  om 
at  synge  den  sang  igen,  hvad  de  straks  var  villige  til. 

»En  overordentlig  smuk  sang,«  sagde  Rupert,  da  de  havde 
sunget  den  til  ende,  »og  så  mærkværdig.  Den  ligesom  brin- 
ger mig  tilbage  til  en  forudgående  tilværelse,  om  noget  så- 
dant var  muligt.  Hvad  betyder  dette: 

En  gang  før  min  spæde  barndom 
har  min  ånd  jo  dvælet  der; 
o,  min  fader,  i  din  våning 
stod  jeg  tit  din  trone  nær! 
Hvad  betyder  det?« 

»Signe,  forklar  du  det,«  sagde  hr.  Janson.  »Du  er  bedre  til 
sådan  noget  end  jeg.« 

Signe  gjorde  ingen  udflugter,  men  gik  over  til  den  lille 
boghylde  og  tog  to  bøger  ned,  hendes  engelske  og  hendes 
norske  bibel.  Hun  læste  nu  som  regel  altid  fra  den  engelske, 
men  hun  havde  dog  gerne  den  norske  bibel  ved  siden  af  sig 
for  at  kunne  henføre  til  den,  om  det  blev  nødvendigt. 

»Jeg  vil  gøre,  hvad  jeg  kan,  hr.  Arnes.  Jeg  læser  ikke  en- 
gelsk særlig  godt,  så  De  kommer  til  at  besørge  læsningen.« 
Hun  åbnede  bogen  og  pegede  på  det  fjerde  vers  i  Jobs  38te 
kapitel.  Rupert  læste: 

»Hvor  var  du,  da  jeg  grundfæstede  Jorden?  forkynd  det, 

hvis  du  har  indsigt  ...  Da  morgenstjerner  sang  til  hobe,  og 
alle  Guds  børn  råbte  af  glæde.« 

»Ja,«  sagde  den  læsende,  »det  er  det  store  spørgsmål.  Hvor 
var  Job.  Han  var  jo  endnu  ikke  født.« 

»Hvem  er  Guds  børn?«  spurgte  Signe. 

»Jeg  antager  vi  -  os  alle  sammen  på  en  måde  er  Guds  børn.« 

»Naturligvis,  og  vi  råbte  alle  af  glæde,  da  Gud  lagde  Jor- 
dens grundvold,  vi  må  altså  have  været  der  og  vidst  noget 
om  det.« 

»Ja,  men  hvorledes  kunne  vi?  Vi  var  jo  endnu  ikke  fødte?« 

»Nej,  ikke  her  på  Jorden,  men  vi  levede  som  åndelige  væ- 
sener i  himlen,  vor  himmelske  Faders  børn.« 

»Det  kender  jeg  ikke  noget  til,«  bemærkede  Rupert  tviv- 
lende. 

»Nej,  selvfølgelig  ikke.  Det  er  derfor,  jeg  fortæller  Dem 
det.« 

Dette  fik  dem  alle  til  at  smile.  Signe  bladede  videre  i  sin 
bibel.  »Læs  her,«  sagde  hun. 

Denne  gang*  var  det  i  første  kapitel  af  Johannes  evange- 
lium. Han  læste  de  første  fjorten  vers. 

»Det  er  nok;  læs  nu  her.«  Hun  viste  ham  det  sjette  kapitel, 
62de  vers,  og  han  læste: 

»Hvad  om  I  da  får  at  se,  at  Menneskesønnen  farer  op,  hvor 
han  var  før?« 

Hun  bladede  om  til  et  andet.  Det  var  det  28de  vers  af  det 
sekstende  kapitel: 

»Jeg  udgik  fra  Faderen  og  er  kommen  til  verden;  jeg  for- 
lader verden  igen  og  går  til  Faderen.« 

Endnu  et  vers  lod  hun  ham  læse,  nemlig  det  5te  vers  al 
syttende  kapitel: 

»Og  Fader!  herliggør  du  mig  nu  hos  dig  selv  med  den  her- 
lighed, som  jeg  havde  hos  dig,  før  verden  var.« 

»Hvad  får  De  nu  ud  af  alt  dette;  hvad  betyder  det?« 

»Jeg  ser  godt,  hvad  De  sigter  til,  frk.  Dahl.  Kristus  var 
sikkert  til  som  et  guddommeligt  væsen,  før  han  kom  her  til 
Jorden  -  ja,  endog  før  verden  blev  dannet.« 

»Naturligvis;  vor  Frelser  var  selv  ligesom  vi.  Han  blev  født 

og  modtog  et  legeme  på  samme  måde  som  vi,  og  han  havde 
en  ånd,  som  blev  iført  dette  legeme.  Gud  er  hans  ånds  fader, 
og  den  var  til,  længe  før  verden  blev  skabt,  som  De  siger: 
Kristus  er  vor  ældre  broder.  Vi  tilhører  den  samme  familie. 
Dersom  han  var  til,  før  verden  var,  hvorfor  så  ikke  vi?  Er  det 
ikke  rigtigt?« 

»Men  skal  det  ikke  forstås  således,  at  Kristus  er  det  eneste 
væsen,  som  havde  en  forudtilværelse?  Jeg  tror,  der  står  no- 
get i  Deres  bog  om,  at  frelseren  er  Faderens  enbårne.« 

»Ja,  i  kødet,  det  er  rigtigt,  men  Gud  er  Fader  til  alle  de 
ånder,  som  er  komne  til  denne  verden  for  at  modtage  legemer. 
Jeg  kan  vise  Dem  mange  skriftsteder,  der  beviser  dette.« 

»Det  er  en  ting,  jeg  aldrig  før  har  tænkt  på,  men  det  må 
være  sandt,  dersom  bibelen  mener,  hvad  den  siger.  Det  er  et 
stort  og  ophøjet  princip,  hr.  Janson.« 

»Ja,  det  er  vidunderligt.  Mange  mennesker  vil  intet  høre 
derom,  men  dersom  vi  skal  fortsætte  vort  liv  i  en  åndelig 
tilværelse,  efter  at  vi  forlader  dette  legeme,  så  kan  jeg  ikke 
indse,  hvorfor  vi  ikke  også  kunne  have  været  til,  før  vi  kom 
her  -  men  Signe  dér,  hun  kan  forklare  det  lige  så  godt  som 
en  præst.« 

Signe  smilte.  »Nej,  hr.  Arnes,  jeg  er  ikke  prædikant.  Det 
er  altsammen  så  tydeligt  for  mig.  Bibelen  siger,  at  vi  har  en 
Fader  i  himlen,  og  jeg  tror  det.  Jeg  tror  også,  at  vi  har  »en 
moder  dér«,  som  sangen  siger.  Jeg  kan  ikke  bevise  det  fra 
bogen,  men  min  fornuft  tilkendegiver  det  for  mig.« 

Det  var  noget  nyt  for  Rupert  at  høre  en  smuk  ung  pige 
udlægge  sådanne  lærdomme.  Han  blev  helt  fortryllet,  både 
af  den  talende  og  af  det,  der  blev  sagt.  Et  nyt  lys  syntes  at 
gå  op  for  ham.  Hvad  om  dette  liv  alligevel  kun  var  en  skole, 
hvortil  udødelige  sjæle  blev  sendt  for  at  gennemgå  prøver, 
for  at  blive  undervist. 

»Har  De  andre  bibelsteder  vedrørende  dette  emne  at  hen- 
vise til?« 

»Ja  vist,  mange  af  dem,«  sagde  hun.  »Når  De  får  tid  læs 
så  Heb.  12:  9;  Jer.  1:  4,  5;  Eph.  1:  3-5  og  Joh.  9:  1-3.  Jeg  hu- 
sker ikke  flere  i  øjeblikket.« 

Rupert  skrev  dem  ned  og  læste  dem  den  samme  aften,  før 
han  gik  til  sengs.  For  hver  dag,  der  gik,  udvidedes  hans 
åndelige  synskreds,  og  den  skønne,  norske  pige  var  langt 
fra  den  mindst  betydningsfulde  årsag  til  denne  forandring 
i  Ruperts  livsopfattelse.  »Gud  velsigne  hende,«  sagde  han  til 
sig  selv,  »Gud  har  sendt  hende  til  mig;«  og  han  begyndte  i 
sine  bønner  at  bede  om  at  blive  i  stand  til  at  leve  således, 
at  han  kunne  blive  værdig  til  de  velsignelser,  der  tilsynela- 
dende var  i  vente  for  ham. 


IX. 

»Ligeså  er  også  troen,  dersom  den 
ikke  har  gerninger,  død  i  sig  selv.« 
-  Jakob  2:  17. 

Chamogo  Dalen  ligger  ved  udkanten  af  Amerikas  store, 
tørre  region.  På  den  tid,  da  Rupert  Arnes  kom  til  dalen,  var 
man  aldrig  sikker  på  høsten,  og  ofte  skete  det,  at  regn- 
manglen i  sommerens  løb  var  så  stor,  at  der  slet  ikke  blev 
nogen  høst.  Ejendomshandleren  i  Chicago,  der  havde  solgt 
dette  land  til  Janson,  oplyste  ham  ikke  om  denne  kends- 
gerning, og  han  havde  allerede  spildt  det  meste  af  to  års 
arbejde  på  grund  af  misvækst.  Rupert  Arnes  fik  alt  dette 
at  vide  af  hr.  Janson  og  gav  sig  derpå  til  at  undre  sig  over, 
at  man  ikke  havde  tænkt  på  at  udnytte  den  lille  vandstrøm, 
der  løb  gennem  dalen. 

En  dag  -  det  var  ved  slutningen  af  høsttiden,  og  de  var 
ved  at  indsamle  de  sidste  kartofler  -  spurgte  Rupert,  om  det 
omkringliggende  land  kunne  fås  til  købs. 

»Ja,  med  lethed,«  var  svaret.  »Jeg  blev  tilbudt  hele  dalen 
for  en  mindre  sum,  men  jeg  har  alt  det  land,  jeg  kan  over- 
komme. Landet  her  omkring  ville  være  anderledes,  om  vi 
kunne  være  sikre  på  at  få  regn,  men  det  kan  vi  ikke,  og  jeg 
er  snart  selv  ked  af  det  hele.  Har  De  lyst  til  at  købe  mig  ud? 
De  skal  få  det  billigt,«  tilføjede  han  leende. 

»Kunne  De  skaffe  penge  nok  til  at  købe  hele  dalen  her?« 
spurgte  Rupert  alvorligt. 


69 


»Ja,  det  kunne  jeg  nok.« 

»Så  har  jeg  et  forslag  at  stille  Dem.« 

Derpå  begyndte  Rupert  at  forklare  ham,  hvorledes  det 
værdifulde  land  på  begge  sider  af  bækken  kunne  opdyrkes 
og  høsten  sikres  hvert  år  ved  at  benytte  vandet  i  bækken 
til  vanding  af  markerne.  Hr.  Janson  lyttede  med  forbavselse 
til  Ruperts  beskrivelse  af  Dry-Bench  Reservoir,  og  hvor  let 
det  ville  være  at  grave  nogle  grøfter,  hvorfra  landet  i  Cha- 
mogo  Dalen  kunne  vandes. 

»Denne  dal  kan  underholde  en  ikke  så  ganske  lille  befolk- 
ning,« sagde  Rupert.  »Ved  at  anskaffe  landet  og  derefter 
grave  de  fornødne  kanaler  og  grøfter,  kan  De  sælge  det  igen 
stykkevis,  og  hvis  De  ikke  tjener  hundrede  procent  på  Deres 
udlæg,  tager  jeg  meget  fejl.« 

De  havde  mange  samtaler  om  dette  foretagende,  og  til 
sidst  blev  det  besluttet  at  gøre  et  forsøg.  Rupert  skulle  fore- 
stå gravningen  af  kanalerne  og  udføre,  hvad  han  kunne,  før 
sneen  kom,  og  så  fortsætte  arbejdet  til  foråret. 

Landet  blev  erhvervet  uden  stor  bekostning.  Kanalen  blev 
opmålt  og  lidt  arbejde  udført  samme  efterår.  Da  vinteren 
begyndte,  red  Rupert  21  mil  til  amtets  hovedby,  tog  skole- 
lærereksamen, fik  lærerbevis  og  blev  lærer  for  vinteren  i 
Chamogo  distriktsskole.  Det  var  en  ny  erfaring  for  ham  og 
mindre  behagelig  til  at  begynde  med.  De  store  drenge  kom 
til  skole  for  at  være  i  ly  for  stormen  og,  i  forbigående,  må- 
ske lære  lidt  læsning  og  skrivning.  De  var  ofte  temmelig 
ustyrlige,  men  Rupert  fik  dem  til  at  lystre  uden  at  gøre  brug 
af  spanskrøret.  Han  skrev  nu  til  sin  søster  Nina  og  fortalte 
hende,  hvor  han  opholdt  sig  for  vinteren,  og  at  han  ventede 
at  komme  tilbage  til  Willowby,  men  ikke  foreløbigt. 

Således  gik  vintermånederne.  Rupert  studerede  sine  egne 
lektier,  når  hans  daglige  pligter  gav  ham  nogen  tid  til  overs. 
Han  aflagde  ofte  besøg  hos  Jansons,  uagtet  det  var  en  tre 
mil  lang  køretur.  Han  blev  altid  modtaget  som  en  ven  og 
blev  i  virkeligheden  behandlet  som  en  af  familien. 

Var  det  derfor  så  underligt,  at  et  usynligt  bånd  knytte- 
des mellem  Rupert  Arnes  og  Signe  Dahl?  Var  der  noget  mær- 

keligt  i,  at  Ruperts  besøg  blev  hyppigere,  eller  at  den  lys- 
hårede norske  pige  så  længselsfuldt  ned  ad  vejen  efter  skole- 
lærerens hest? 

Rupert  lod  sig  ikke  narre  af  sine  følelser.  Der  var  kun 
gået  et  år  siden  bruddet  med  Virginia  Wilton.  Den  gang 
havde  han  troet,  at  han  aldrig  ville  overvinde  dette,  men 
allerede  nu  kunne  han  tænke  på  det  med  ligegyldighed, 
ja  endog  med  taknemlighed.  Den  kærlighed,  som  nu  syn- 
tes at  bemægtige  sig  ham,  var  forskellig  fra  den  anden.  Han 
kunne  ikke  forklare  sig  denne  forskel,  men  han  vidste,  at 
den  var  der.  Rupert  havde  ingen  skrupler.  Signes  nærvæ- 
relse gjorde  ham  ikke  forvirret  eller  holdt  ham  i  ave.  Nej, 
i  hendes  selskab  havde  han  kun  en  rolig,  sød  fornemmelse 
af,  at  hun  var  en  god  pige,  at  han  elskede  hende,  og  at  hun 
også  holdt  lidt  af  ham.  Deres  samtaler  drejede  sig  hoved- 
sageligt om  alvorlige,  men  højst  interessante  emner.  Signe 
ligesåvel  som  hendes  kusine  og  hr.  Janson  havde  deres  egen 
religiøse  opfattelse,  og  denne  var  mærkværdig,  i  hvert  fald 
for  Rupert.  Han  havde  aldrig  hørt  andet  end  de  kristne 
kirkesamfunds  almindelige  lærdomme  og  ikke  interesseret 
sig  meget  for  religion.  Signe  var  vel  bevandret  i  Bibelen  og 
kunne  finde  de  vidunderligste  ting  i  den,  lærdomme,  der 
var  nye  for  Rupert,  men  som  åbnede  fremtiden  for  ham, 
en  smuk  og  herlig  fremtid  med  store  muligheder.  Desforuden 
forklarede  de  ham  mange  af  livets  gåder  og  besvarede  nogle 
af  dets  vanskeligste  spørgsmål. 

Således  skete  det  en  fredag  aften,  at  Rupert  og  Signe  var 
alene  hjemme,  da  hr.  Janson  og  hustru  var  på  besøg  hos 
en  nabofamilie.  De  sad  ved  komfuret  i  køkkenet,  og  det 
flammende  og  knitrende  træ  på  fyrstedet  gjorde  en  lampe 
unødvendig.  Signe  havde  modtaget  et  brev  fra  hjemmet,  som 
hun  oversatte  for  Rupert.  Hendes  fader  havde  for  længe 
siden  tilgivet  hende.  De  få  dollars,  som  hun  sendte  hjem  en 
gang  imellem,  blev  til  mange  flere  kroner  ved  den  tid,  de 
nåede  Norge,  og  de  var  til  stor  hjælp  for  familien.  Efter 
at  have  talt  om  forholdene  i  de  gamle  lande  førtes  sam- 
talen ind  på  religiøse  emner  og  især  på  den  lærdom  frem- 

sat  i  sangen  »O,  min  Fader«,  som  Rupert  var  meget  inter- 
esseret i.  Nu  sad  de  tavse  og  så  ind  i  ilden.  Deres  stole  stod 
ikke  langt  fra  hinanden,  og  det  var  en  let  sag  for  Rupert  at 
lægge  sin  hånd  over  Signes  fingre,  der  hvilede  på  armen 
af  hendes  stol,  og  omslutte  dem  med  sin  store  hånd. 

»Signe,«  sagde  han,  »dersom  vi  nogen  sinde  levede  som 
tænkende  væsener  i  en  tidligere  tilværelse  -  og  det  kan  jeg 
nu  ikke  mere  tvivle  om  -  da  kendte  vi  to  hinanden  dér.  Må- 
ske vi  endog  var  de  bedste  venner,  og  jeg  har  netop  ladet 
min  indbildningskraft  have  frie  tøjler  med  hensyn  til  at  ud- 
male og  forestille  mig  disse  muligheder.« 

»Jeg  vil  fortælle  Dem  noget,«  sagde  Signe.  »Husker  De  den 
aften,  da  De  første  gang  kom  hertil?« 

»Det  gør  jeg  rigtignok,«  og  han  trykkede  hendes  fingre  lidt 
tættere  sammen. 

»Det  forekom  mig,  at  jeg  straks  kendte  Dem.  De  så  dår- 
lig ud  og  lignede  en  vagabond,  men  jeg  vidste  godt,  at  det 
ikke  var  tilfældet,  og  jeg  syntes,  jeg  havde  kendt  Dem  før.« 

De  var  igen  tavse  for  en  stund,  »medens  øjnene  talte  hjer- 
tets stumme  sprog«. 

Signe  lagde  mere  brænde  på  ilden  fra  kassen  ved  siden  af. 

»Husker  De  den  bog,  De  gav  mig  at  læse  forleden  dag, 
Signe?« 

»Ja,  hvad  synes  De  om  den?« 

»Den  har  givet  mig  en  hel  del  at  tænke  på.  Den  frem- 
sætter evangeliske  lærdomme,  der  er  helt  forskellige  fra, 
hvad  jeg  nogen  sinde  før  har  hørt;  men  alligevel  stemmer 
det  fuldkomment  overens  med,  hvad  Kristus  og  hans  apostle 
forkyndte.  Som  De  véd,  er  jeg  altid  bleven  oplært  i  den  tro, 
at  mennesket  er  en  ubehjælpsom  skabning,  så  vidt  det  an- 
går hans  sjæls  frelse;  at  alt  er  gjort  for  ham,  og  at  det  i 
virkeligheden  ville  være  den  største  dårskab  af  ham  at  tænke, 
at  han  kunne  gøre  noget  for  sig  selv;  at  mennesket  intet 
kan  gøre  hverken  fra  eller  til,  og  at  han  blot  er  som  en  klump 
ler  med  næsten  lige  så  indskrænket  handlekraft  og  selvstæn- 
dighed.« 

»Jeg  er  godt  kendt  med  alle  den  slags  lærdomme,«  sagde 

Frelsere  på  Zions  Bjerg* 


af  Præsident  Nathan  Eldon  Tanner 
af  Det  Første  Præsidentskab. 


Det  er  i  sandhed  et  strålende  privi- 
legium og  en  vidunderlig  velsignelse  at 
være  en  del  af  en  organisation,  som  er 
anerkendt  af  Jesus  Kristus  selv,  og  som 
tilbyder  frelse  og  ophøjelse  til  hele 
menneskeheden,  døde  eller  levende,  og 
endnu  ufødte,  og  enten  de  har  eller 
ikke  har  været  i  stand  til  at  høre  eller 
akceptere  evangeliet  i  dette  liv.  Jesu 
Kristi  Kirke  af  Sidste  Dages  Hellige  er 
denne  eneste  organisation  i  verden  i 
dag.  Denne  Kirke,  som  blev  oprettet  i 
disse  sidste  dage  ved  direkte  åbenba- 
ring og  som  Jesus  Kristus  selv  gav  sit 
navn,  fik  evangeliet  i  dets  fylde. 

Foruden  de  andre  opgaver  blev  Kir- 
ken og  dens  medlemmer,  gennem  Pro- 
feten, instrueret  om  at  udføre  tempel- 
arbejde  og  genealogisk  arbejde.  Det 
program,  som  de  skulle  følge,  blev  skit- 
seret for  dem.  Gennem  direkte  åben- 
baring er  der  blevet  givet  svar  på  man- 
ge af  de  enkle  principper  i  evangeliet, 
som  de  gamle  profeter,  Jesus  Kristus 
selv  og  de  apostle,  som  han  valgte,  un- 
derviste i.  F.  eks.  kan  andre  kristne 
kirkers  tro  og  lærdomme  variere  fra 
den  ene  yderlighed,  som  påstår,  at 
børn,  som  dør  før  de  er  døbt,  vil  gå 
til  helvede  og  være  fortabt  for  evigt, 
til  den  anden  yderlighed,  som  lærer,  at 
det  er  ligegyldigt,  hvilken  kirke  man 
tilhører  eller  om  man  overhovedet  til- 
hører nogen  kirke,  eller  om  man  tror 
eller  ikke  tror  på  Kristus,  blot  man 
lever  et  hæderligt  liv.  Mange  kan  ikke 
forstå,  men  latterliggør  tværtimod  den 
tanke,  at  »ingen  kan  komme  ind  i 
Guds  Rige,  hvis  han  ikke  bliver  født 
af   vand    og    ånd.«    (Johs.    3:5).    Andre 

nægter  at  tro,  at  » således  elskede 

Gud  verden,  at  han  gav  sin  Søn,  den 
enbårne,    for    at    enhver,    som    tror    på 


ham,  ikke  skal  fortabes,  men  have 
evigt  liv.«  (Ibid.,  3:16).  Disse  erklærede 
kristne  benægter  i  stort  tal,  at  Kristus 
er  Gud  Faderens  bogstavelige  Enbårne 
Søn,  at  Han  virkelig  opstod,  og  at  gen- 
nem Hans  forsoning  kan  hele  menne- 
skeheden blive  frelst  og  gennem  lydig- 
hed mod  evangeliets  love  og  ordinanser 
opnå  evigt  liv.  Andre  fornægter  og 
spotter  den  tanke,  at  Kristus  kun  ville 
have  én  sand,  anerkendt  kirke,  oprettet 
af  Ham  med  apostle  og  profeter  i  spid- 
sen og  som  Han  har  givet  sit  eget  navn. 
Det  store  flertal  af  kristne  nægter  at 
tro,  at  »Nej!  Den  Herre  Herren  gør 
intet  uden  at  have  åbenbaret  sin  hem- 
melighed for  sine  tjenere,  profeterne,« 
(Amos  3:7)  endog  i  denne  forvaltning. 

Endnu  mindre  anerkendt  og  forstået 
af  teologerne  er  læren  om  stedfortræ- 
dende arbejde  for  de  døde.  Disse  reli- 
giøse ledere  er  fuldstændig  ude  af 
stand  til  at  forstå  udtalelsen:  »Hvad  vil 
ellers  de  opnå,  der  lader  sig  døbe  for 
de  døde?  Hvis  døde  overhovedet  ikke 
opstår,  hvorfor  lader  de  sig  så  døbe 
for  dem?«  (1.  Kor.  15:29).  Hellere  end 
at  anerkende  den  tydelige  mening  i  det- 
te skriftsted,  prøver  de  på  enhver  måde 
at  bortforklare  den.  Et  positivt  bevis 
på,  at  dåb  for  de  døde  blev  lært  og 
praktiseret  af  nogle  af  de  første  kristne 
hellige,  er  anført  hos  Epiphanius,  en 
skribent  i  det  fjerde  århundrede,  som 
taler  om  marcioniterne,  som  han  var  i 
modsætningsforhold  til.  Han  skriver: 

»I  dette  land,  jeg  mener  Asien  og 
selv  i  Galatien,  blomstrede  deres  skole 
i  høj  grad,  og  en  traditionel  kendsger- 
ning om  dem  har  nået  os,  nemlig  at 
hvis  nogen  af  dem  døde  uden  dåb, 
plejede  de  at  døbe  andre  i  deres  navn, 
for    at    de    ikke    i    opstandelsen    skulle 


lide  straf  som  udøbte.«  (Heresies  23-7). 

Et  andet  endnu  mere  eftertrykkeligt 
bevis  på,  at  det  blev  praktiseret,  er  at 
Rådet  i  Karthago,  holdt  i  år  397,  i  sit 
6.  kanoniske  skrift  forbyder  admini- 
strationen af  dåb  for  de  døde.  For  år- 
hundreder siden  profeterede  Profeten 
Esajas,  at  ånderne  i  forvaring  ville  blive 
besøgt  efter  mange  dage.  Peter  forkyn- 
der specielt,  at  vor  Herre,  medens  Hans 
legeme  lå  i  graven,«  ....  drog  hen  og 
prædikede  for  de  ånder,  der  var  i  for- 
varing«, som  det  findes  i  Peters  Før- 
ste Rrev  3:19-20.  Så  fortsætter  han  med 
at  sige:  »Thi  derfor  blev  evangeliet 
forkyndt  også  for  døde,  for  at  de  vel 
skulle  dømmes  på  legemet,  som  men- 
nesker dømmes,  men  leve  i  ånden,  lige- 
som Gud  lever.«  (Ibid.,  4:6). 

En  af  de  første  ting,  som  engelen 
Moroni  gjorde,  da  han  viste  sig  for 
Joseph  Smith  syv  år  før  Kirken  blev 
organiseret,  var  at  citere  for  ham,  med 
nogle  ændringer,  fra  Malakias  4:5-6  føl- 
gende: ».  . .  .  Se,  jeg  vil  åbenbare  præ- 
stedømmet til  jer  ved  Profeten  Elias's 
hånd,  før  Herrens  store  og  frygtelige 
dag  kommer.« 

Han  citerede  også  det  næste  vers  lidt 
anderledes:  »Og  han  skal  plante  fædre- 
nes forjættelser  i  børnenes  hjerter,  og 
børnenes  hjerter  skulle  vendes  til  fæ- 
drene     «   (Joseph  Smith  2:38-39). 

Skønt  dette  skriftsted,  som  det  fin- 
des i  Malakias  4:5-6,  havde  været  hos 
folket  i  den  jødiske  skrift  i  mange  år, 
blev  det  ikke  forstået,  før  det  blev 
opfyldt  i  disse  sidste  dage.  Det  110. 
afsnit  af  Lære  og  Pagter  beretter,  at 
Joseph  Smith  og  Oliver  Cowdery,  me- 
dens de  var  i  Kirtland  Templet  den  3. 
april  1836,  så  et  syn,  hvori  Herren  selv 
viste  sig  for  dem  og  sagde: 

»Ja,  tusinder  og  titusinder  hjerter 
skal  glæde  sig  meget  over  de  velsignel- 
ser, som  skal  udgydes,  og  over  den  be- 
gavelse, hvormed  mine  tjenere  er  ble- 
vet udrustet  i  dette  hus. 

Og  rygtet  om  dette  hus  skal  sprede 
sig  til  fremmede  lande,  og  dette  er  be- 
gyndelsen til  de  velsignelser,  som  skal 
udgydes  over  mit  folks  hoveder.  Så  ske 
det.  Amen.«  (L.  &  P.  110:9-10). 


Efter  dette  strålende  syn  viste  først 
Moses  og  dernæst  Elias  sig  for  dem,  og 
Joseph  fortsætter: 

»Da  dette  syn  var  forbi,  åbnede  der 
sig  for  os  et  andet  stort  og  herligt  syn, 
thi  Elias,  profeten,  som  blev  optaget  til 
himlen  uden  at  smage  døden,  stod  foran 
os  og  sagde: 

Se,  tiden  er  tilfulde  kommet,  om 
hvilken  der  blev  talt  gennem  Malakias's 


mund,  vidnende,  at  han  (Elias)  skulle 
blive  sendt,  før  Herrens  store  og  fryg- 
telige dag  kommer, 

for  at  vende  fædrenes  hjerte  til  bør- 
nene og  børnenes  til  fædrene,  at  han 
ikke  skal  komme  og  slå  hele  jorden 
med  band.« 

(Fra  Improvement  Eria,  november  1963) 


Templer 


af  Joseph  Fielding  Smith,  præsident  for 
De  Tolv  Apostles  Råd 


Ifølge  Jesu  Kristi  Kirke  af  Sidste  Da- 
ges Helliges  lære  er  et  tempel  en  hellig 
bygning,  hvor  der  udføres  ordinanser 
både  for  de  levende  og  de  døde.  Her- 
rens folk  har  gennem  alle  tidsaldre  væ- 
ret tempelbyggere.  Det  var  umuligt  for 
Israel,  da  de  var  i  fangenskab  og  me- 
dens de  rejste  i  ørkenen,  at  bygge  et 
permanent  tempel.  Men  i  dagene  efter 
deres  afrejse  fra  Ægypten  befalede 
Herren  Moses  at  bygge  et  midlertidigt 
tempel  eller  en  hellig  bygning,  som  de 
kunne  stille  op  og  tage  ned  igen  og 
bære  med  sig.  Da  de  igen  var  bosat  fast 
i  Palæstina,  fik  de  befaling  til  at  er- 
statte deres  transportable  tabernakel 
eller  tempel  med  et,  som  ville  blive 
permanent.  Den  tid  kom  i  Salomons 
regeringstid,  og  i  templet  blev  de  hel- 
lige ordinanser  udført.  I  de  år,  hvor  der 
ikke  kunne  bygges  et  tempel,  gik  Her- 
rens tjenere  op  på  bjergtoppene  for  at 
have  samkvem  med  Herren.  Det  var  på 
toppen  af  et  bjerg,  at  Enok  talte  med 
Herren.  Det  var  på  bjerget,  at  Moses 
gjorde  det  samme,  ligeledes  Nephi  og 
Jareds  broder.  Da  de  sidste  dages  hel- 
lige kom  til  Saltsødalen,  udførte  de  or- 
dinanser af  hellig  natur  på  bjerget  nord 
for  deres  by.  Imidlertid  lagde  de  med 
det  samme  planer  om  bygningen  af 
templer.  Da  jeg  var  dreng,  plejede  jeg 
at  gå  hen  til  tempelpladsen  og  se  på, 
at  brødrene  huggede  de  store  granitsten 
til  —  hver  af  dem  blev  nummereret  og 
hugget  til,  så  den  kunne  passe  på  det 
nøjagtige  sted,  som  den  var  beregnet  til. 

Kirtland  Templet 


Jeg  kan  stadig  høre  slaget  af  mejslen 
på  stenen. 

Da  de  sidste  dages  hellige  bosatte  sig 
som  en  gruppe  i  Kirtland,  var  en  af  de 
første  befalinger,  som  Herren  gav  dem, 
at  bygge  et  tempel.  Derfor  gav  de  sig 
til  arbejdet  i  deres  fattigdom,  men  med 
tro,  og  byggede  Kirtland  Templet. 

Min  bedstefader,  Hyrum  Smith,  og 
Reynolds  Cahoon  begyndte  udgravnin- 
gen til  fundamentet  til  Kirtland  Temp- 
let den  5.  juni  1833.  Alle  brødrene  gik 
til  arbejdet  af  al  deres  magt,  for  de  var 
klar  over  nødvendigheden  af  et  helligt 
hus,  bygget  til  Herrens  navn.  Den  vig- 
tigste grund  til,  at  Kirtland  Templet 
skulle  bygges,  var,  at  der  kunne  blive 
et  helligt  sted  indviet  til  Herrens  navn, 
hvor  Hans  fordums  tjenere  kunne  kom- 
me, ligesom  Frelseren  selv  gjorde  det, 
for  at  gengive  det  hellige  præstedømmes 
pagter  og  myndigheder.  Det  var  i  dette 
tempel,  at  Frelseren  viste  sig,  og  engle 


blev  set  af  mange  på  den  tid,   da  det 
blev  indviet. 

Først  af  alle  kom  Frelseren,  som 
godkendte  huset,  og  templet  blev  fyldt 
af  Herrens  herlighed.  Det  var  i  det 
tempel,  at  Moses  kom  og  overbragte 
nøglerne  til  Israels  indsamling.  Elias, 
som  levede  i  Abrahams  dage,  bragte 
nøglerne  fra  Abrahams  forvaltning,  og 
Profeten  Elias  kom,  idet  han  opfyldte 
Herrens  forjættelse  gennem  Malakias,  at 
vende  fædrenes  hjerter  til  børnene  og 
børnenes  til  deres  fædre.  Beviset  på 
denne  forjættelse  er  øjensynlig,  thi  fra 
den  dag  er  tusinder  af  børns  hjerter 
vendt  mod  deres  døde  forfædre,  og  det 
store  værk  med  at  efterforske  og  ud- 
arbejde optegnelserne  om  de  døde  har 
grebet  børnene,  som  i  dag  arbejder  med 
genealogisk  efterforskningsarbejde  for 
at  berede  vejen  til  udførelse  af  tempel- 
arbejde  for  de  døde. 

Joseph  Fielding  Smith. 

En  Lignelse  oversat  fra  Norsk 


I     Kushing    Distriktet    i     Indien 
vokser  der  en  masse  bambustræer 
på  fjeldskråningerne.   Disse   værdi- 
fulde  træer   er   mærket  med   deres 
ejermands     navn.     En     almindelig 
måde   at   lede   vandet  ned   fra   kil- 
derne er  at  føre  det  gennem  bam- 
busrør,    der     er     forbundet     med 
hverandre. 
Et  vakkert  bambustræ  stod  engang  på 
en  fjeldskråning,   sammen   med   mange 
andre.  Stammen  var  mørk  og  glinsende. 
Dets   fjerlignende   grene   bevægedes   let 
af   aftenbrisen;    som   vi   stod   og   beun- 
drede det,  raslede  det  svagt  i  løvet,  det 
lød    som    en    sagte    hvisken.    Det    var, 
som   træet   tydelig   ville    sige:    »Du   be- 
undrer min  høje  stamme  og  mine  yn- 
defulde  grene;    men   jeg   har   ingenting 
at   rose   mig   af.    Alt,   jeg   er   eller   har, 
skylder  jeg  min  kære  ejermands  omhu 
for    mig,    det    var   ham,    som    plantede 
mig  på  denne  frugtbare  højde.  Her  kan 
mine    rødder    gå    dybt    ned    og    nå    de 
skjulte  vandkilder.  Jeg  kan  således  sta- 
dig drikke  af  det  livgivende  vand,  mod- 
tage  forfriskning,   næring,    skønhed    og 
styrke  for  mit  hele   væsen.   Ser  du   de 
træer  på  den  anden  side,  hvor  elendige 
og  fortørkede  de  er.  Deres  rødder  har 
endnu  ikke  nået  ned  til  de  skjulte  vand- 
strømme. Efter  at  jeg  fandt  disse  strøm- 
me af  levende  vand,  har  jeg  ikke  mang- 
let nogen  ting.  — 

Ser  du  disse  mærker  på  min  stamme? 
Se  nøje!  De  er  skåret  ind  i  mig;  da  det 
stod  på,  var  det  meget  smertefuldt. 
Dengang  undrede  jeg  mig  over,  hvorfor 
jeg  måtte  lide  så  meget;  men  det  var 
min  herres  egen  hånd,  som  førte  kni- 
ven, og  da  det  var  ovre,  så  jeg  til  usige- 
lig fryd,  at  det  var  sit  eget  navn,  han 
havde  skåret  ind  i  stammen.  Da  for- 
stod jeg,  hvor  højt  han  elskede  og 
værdsatte  mig,  ja,  han  ønskede  at  alle 
skulle  se,  jeg  tilhørte  ham.«  — 

Som  træet  holdt  på  at  fortælle  os 
om  sin  herre,  så  vi  os  om  og  fik  se 
ham  selv  stå  der.  Han  så  på  træet  med 


et  inderligt  kærligt  blik;  men  i  sin 
hånd  holdt  han  en  skarp  økse.  »Jeg 
har  brug  for  dig«,  sagde  han.  »Er  du 
villig  til  at  give  dig  til  mig?«  »Herre«, 
svarede  træet,  »jeg  tilhører  dig  helt; 
men  hvad  kan  du  bruge  mig  til?«  »Jeg 
trænger  til  dig  for  at  føre  mit  levende 
vand  til  nogle  tørre  steder,  hvor  der 
intet  er«,  lød  svaret.  »Min  herre,  hvor- 
ledes skal  jeg  kunne  gøre  det?« 
spurgte  træet.  »Jeg  kan  bo  ved  dine  le- 
vende vandstrømme  og  indsuge  vandet 
til  min  egen  næring.  Og  jeg  kan  stræk- 
ke mine  grene  op  imod  himlen  og  drik- 
ke de  forfriskende  regnskyl.  Jeg  kan 
fryde  mig  over  min  styrke  og  skønhed 
og  med  den  vise,  hvilken  god  herre 
jeg  har;  men  hvorledes  kan  jeg  bringe 
vand  til  andre?  Jeg  drikker  jo  bare 
indtil  mit  eget  behov,  hvad  har  jeg  vel 
at  give  til  andre?«  —  Ejerens  stemme 
blev  forunderlig  øm,  idet  han  svarede: 
»Jeg  kan  bruge  dig,  dersom  du  er 
villig.  Jeg  vil  blive  nødt  til  at  hugge 
dig  ned  og  afkviste  dine  grene,  så  du 
bliver  nøgen  og  bar.  Derefter  vil  jeg 
tage  dig  bort  fra  det  lykkelige  hjem 
blandt  de  andre  træer  og  føre  dig  bort 
til  den  træløse  fjeldskråning.  Der  vil 
der  ikke  være  nogen  til  at  tale  kærligt 
til  dig,  der  findes  kun  græs  og  ukrudt. 
Ja,  og  jeg  vil  fremdeles  bruge  kniven 
på  dig.  Jeg  vil  fjerne  alle  de  hindrende 
skillevægge  i  dit  indre,  en  for  en,  ind- 
til der  bliver  en  åben  passage,  hvor- 
igennem det  levende  vand  kan  flyde.« 

»Du  siger,  du  kommer  til  at  dø.  Ja, 
mit  eget  træ,  du  må  dø;  men  om  du 
dør,  vil  livsens  vand  ustandselig  flyde 
frit  igennem  dig;  din  skønhed  vil  for- 
svinde; ingen  vil  herefter  beundre  din 
friskhed  og  ynde;  men  mange,  mange 
vil  bøje  sig  ned  og  drikke  af  den  liv- 
givende strøm,  som  vil  nå  dem  gennem 
dig.  Muligvis  ville  de  ikke  tænke  noget 
på  dig;  men  vil  de  ikke  velsigne  din 
herre,  som  gav  dem  det  livgivende  vand 
gennem  dig?  Mit  træ,  er  du  villig  til 
dette?« 


Jeg  lyttede  åndeløst  efter  svaret: 
»Min  herre,  alt  jeg  er  og  har,  er  fra 
din  hånd.  I  sandhed,  dersom  du  har 
brug  for  mig,  giver  jeg  glad  og  villig 
mit  liv  til  dig.  Hvis  det  kun  er  ved  min 
død,  du  kan  bringe  det  levende  vand 
ud  til  andre,  da  samtykker  jeg  i  at  dø. 
Jeg  er  din  egen,  og  du  kan  tage  og 
bruge  mig  som  du  vil.«   — 

Ejerens  blik  fik  et  endnu  ømmere 
udtryk;  men  han  tog  den  skarpe  økse 
og  fældede  det  skønne  træ.  Det  satte 
sig  ikke  til  modværge,  men  gav  efter 
for  hvert  hug,  idet  det  stille  sagde: 
»Som  du  vil!«  —  Huggene  fortsatte  nu 
at  falde,  indtil  træet  var  fældet  til  jor- 
den og  grenene  og  kronen  var  afhugget. 
Det  var  nu  nøgent  og  bart  og  havde 
mistet  sin  fordums  herlighed;  men  der 
lyste  en  inderlig  kærlighed  ud  af  dets 
herres  blik,  da  han  nu  lagde  den  bare 
stamme  på  sine  skuldre.  Som  han  nu 
tog  og  bar  det  langt,  langt  bort  over 
fjeldene,  gik  der  et  suk  igennem  de 
andre  træer;  men  træet  samtykkede  i 
alt  af  kærlighed  til  sin  herre  og  hvi- 
skede ganske  svagt:  »Herre,  hvor  du 
vil!« 

Endelig  standsede  træets  herre  på  et 
øde,  afsides  liggende  sted.  Han  tog  et 
skarpt  instrument  og  borede  helt  igen- 
nem træet,  for  han  ville  danne  det  til 
en  kanal  for  det  levende  vand;  og  kun 
gennem  træets  brudte  hjerte  kunne  det 
tilflyde  det  tørstige  land  uhindret.  Træ- 
et fandt  sig  villig  i  alt  og  hviskede  stil- 
le: »Din  vilje  ske«! 

Så  løftede  ejeren  det  sårede  træ  og 
bar  det  medlidende  bort;  da  han  kom 
til  et  krystalklart  kildevæld,  som  indtil 
nu  havde  været  uset,  lagde  han  træet 
ned.  Derefter  tog  han  og  lagde  træets 
ene  ende  ind  i  det  fremspringende  kil- 
devæld, så  vandet  kunne  strømme  igen- 
nem dets  hjerte.  En  stille  strøm  kunne 
nu  flyde  igennem  det,  fra  ende  til  ende; 
just  derigennem,  hvor  den  smertefulde 
boring   var   foregået,   flød   nu   en   stille 

og  ustandselig  strøm  og  fik  ejeren  til  at 
smile  tilfreds.  — 

Så  gik  han  igen  ud  for  at  finde  flere 
træer.  Nogle  vægrede  sig  af  frygt  for 
smerten;  men  andre  samtykkede  og 
sagde:  »Vi  stoler  på  dig,  herre,  gør 
med  os,  hvad  du  vil!«  En  for  en  førte 
han  dem  derefter  den  samme  smerte- 
fulde vej.  —  Eftersom  de  blev  lagt  ned 
og  føjet  sammen,  flød  det  levende  vand 
fra  kilden  gennem  dem;  og  således  blev 
ledningen  længere  og  længere,  indtil  den 
nåede  helt  ud  til  det  tørre  land,  hvor 
tørstende  mænd  og  kvinder  og  små  børn 
kunne  stille  deres  tørst. 

De  kom  og  drak  og  skyndte  sig  så 
tilbage  til  andre  og  fortalte:  »Nu  har 
vi  endelig  fået  det  levende  vand  iblandt 
os,  den  lange  tørke  er  forbi.  Kom  og 
drik!«  Og  de  kom,  drak  og  fik  liv. 


Herren  så  det,  og  hans  hjerte  fry- 
dede sig.  — 

Da  vendte  ejeren  sig  til  det  første  træ 
og  spurgte  kærligt:  »Angrer  du  nu  på 
ensomheden  og  lidelsen?  Var  prisen  for 
stor?  Kostede  det  for  meget  at  bringe 
det  levende  vand  til  de  tørstende?« 
Træet  svarede:  »Nej,  Herre,  tusinde 
gange  nej!  Om  jeg  havde  ti  tusinde  liv, 
ville  jeg  villig  give  dem  alle  til  dig  for 
at  have  den  velsignede  forvisning,  jeg 
har  i  dag,  at  jeg  har  været  med  til 

at  glæde  dig!« 
Selv  kun  et  intet,  intet, 
i  støvet  for  synderes  ven, 
et  skrøbeligt  kar,  der  renset 
til  mesterens  brug  stilles  hen; 
renset,  at  han  kan  mig  fylde, 
når  frem  på  hans  bud  jeg  skal  gå; 
men  skrøbeligt,  så  jeg  altid 


fra  ham  min  styrke  kan  få. 
Selv  kun  et  intet,  intet, 
dog  ført  i  hans  ledebånd, 
en  tjener,  der  står  ved  døren 
og  venter  et  vink  af  hans  hånd; 
en  harpe,  som  toner  længe, 
når  han  på  strengene  slår, 
men  villig  til  stille  at  hænge, 
til  atter  hans  hånd  den  når. 
Selv  kun  et  intet,  intet, 
og  må  det  med  smerte  end  ske, 
jeg  lægger  mig  dybt  i  støvet, 
at  verden  min  Jesus  må  se. 
Selv  kun  et  intet,  intet; 
men  ham  være  ære  og  pris. 
Han  er  velsignelsernes  kilde 
med  strømme  fra  Paradis. 

Nadververs  for  februar: 

».  .  .  Vælg  i  dag,  hvem  I  vil  tjene  .  . 
Men  jeg  og  mit  hus  vi   vil  tjene   Her- 
ren!«  (Josua  25:15). 

Søndagsskolesang  for  februar: 

»Nej,    tal    ej    ondt.«    (Nr.    117    i    den 
blå  sangbog). 


»Nej,  tal  ej  ondt«,  forfatter  og  kom- 
ponist ukendt. 

Denne  meget  instruktive  sang  er  ik- 
ke en  salme  i  den  tekniske  betydning, 
at  vi  henvender  os  direkte  til  vor  him- 
melske Fader,  således  som  vi  gør,  når 
vi  synger  »Det  er  så  skønt,  min  Gud, 
min  drot«,  eller  »O,  min  Fader«,  men 
vi  kan  minde  os  selv  om,  at  vi  synger 
denne  sang  som  en  instruktion  til  os 
selv,  når  vi  synger  den  for  Herren,  i 
Hans  hus,  og  på  Hans  hellige  dag. 


Det  råd,  der  gives  i  denne  måneds 
sang,  er  meget  praktisk.  Både  unge  og 
gamle  kan  få  gavn  af  den  og  derved 
afpudse  deres  karakter,  så  den  stråler 
klarere.  Er  der  nogen,  der  sætter  sig 
imod  en  sang,  der  prædiker  for  os?  Lad 
os  svare  dertil,  at  det  at  prædike  mo- 
ral og  åndelig  tale  er  nøjagtig  det,  vi 
kommer  til  Kirken  for. 

Vil  vi  gerne  være  populære,  have 
mange  venner  og  være  i  stand  til  at 
have  indflydelse  på  dem?  Skal  vi  opnå 


disse  egenskaber  blot  ved  at  være  di- 
plomatiske, listige,  kloge  og  forslagne, 
eller  skal  vi  ærligt  rense  vore  hjerter 
for  dårlige  tanker  om  andre?  I  en  ame- 
rikansk sang  findes  disse  kloge  ord: 
»Gør  dig  selv  bedre  i  dag,  så  kan  du 
forbedre  dine  venner  i  morgen«. 

Øjensynligt  har  vi  ingen  gyldig  ret 
til  at  tale  ilde  om  nogen.  Vi  har  af 
Herren  selv  fået  det  råd:  »....  forlad 
os  vor  skyld,  som  også  vi  forlader  vore 
skyldnere.«  Og  Han  sagde  også:  ».  .  til- 

giver  I  ikke  menneskene  deres  over- 
trædelser, vil  jeres  Fader  heller  ikke  til- 
give jeres  overtrædelser.«  (Matt.  6: 
12,15). 

I  vore  dage  har  ældste  Richard  L. 
Evans  sagt  fra  Tabernaklet:  »Den  men- 
neskelige race  er  ikke  en  fuldkommen 
race.  Men  den  har  foran  sig  forjættel- 
sen om  stadig  forbedring  — -  om  evig 
fremgang.  Og  vi  må  ikke  blive  bitre 
eller  kyniske,  blot  fordi  vi  finder 
ufuldkommenhed  hos  andre  folk.« 

Hvad  med  musikken  til  ordene  i 
»Nej,  tal  ej  ondt«?  Vi  kender  alle  me- 
lodien, og  det  er  alt,  hvad  der  er  nød- 
vendigt. Hvis  vi  tror  på  den  lærdom, 
som  ordene  indeholder,  vil  vi  synge, 
som  vi  skal,  og  vor  Herre  i  himlen  vil 
høre  vor  sang,  sunget  i  Hans  nærvæ- 
relse. Alexander  Schreiner. 


Søndagsskolen 
i  februar 


Nu  da  dagene  bliver  længere,  og  vi 
går  ind  i  den  sidste  vintermåned,  kan 
vi  passende  se  tilbage  på  den  del  af 
vinteren,  der  er  gået,  og  stille  os  selv 
det  spørgsmål,  om  vi  har  lært  noget  i 
vor  søndagsskole  her  i  vinter.  Bare  et 
eller  andet  som  vi  ikke  vidste,  eller 
fået  en  bedre  forståelse  af  noget  vi 
ikke  forstod  så  godt.  Vi  går  til  vor 
Søndagsskole,  og  vi  har  set  vort  lektie- 
hefte  igennem,  vi  kender  lektien,  er 
fuldt  fortrolig  med  den,  vi  har  bare 
ikke  læst  den,  for  overskriften  siger  os, 
at  vi  ved  alt  om  dette  emne,  og  så  er 
der  det  med  tiden,  o.  s.  v. 

Jeg  sidder  og  ser  på  de  nye  lektie- 
bøger, som  er  foran  mig.  Det  er  pæne 
bøger,  jeg  lukker  en  af  dem  op,  der 
står    »HISTORIER    FRA    DET   GAMLE 


TESTAMENTE«  uden  på,  jeg  begyndte 
at  læse  på  en  af  siderne  om  Moses.  Han 
var  et  dejligt  drengebarn,  og  Farao 
havde  befalet,  at  alle  drengebørn,  der 
fødtes,  skulle  kastes  i  Nilen,  en  for- 
holdsregel imod  det  faktum,  at  Israe- 
literne  voksede  både  i  styrke  og  antal, 
en  kendsgerning  der  er  foruroligende 
for  den  ægyptiske  despot.  Jeg  læser  om 
Moses'  moders  sjælekvaler  ved  tanken 
om  at  skulle  ombringe  sit  barn,  om  at 
hun  fremstiller  en  kurv,  som  hun  tæt- 
ner med  beg,  hvori  hun  lægger  den 
lille,  sætter  ham  ud  i  floden  mellem 
sivene  og  beordrer  Moses'  større  søster 
til  at  holde  øje  med  ham,  alt  med  det 
ene  for  øje  at  redde  sin  søn. 

Billederne  ruller  for  mit  indre  øje, 
jeg  ser  Faraos  datter  finde  Moses,  hvor- 
ledes denne  eventuelt  barnløse  kvinde 
betragter  sit  fund  som  en  gave  fra 
hendes  gud,  og  jeg  oplever  i  en  kort 
stund  Moses'  opvækst  først  i  sin  mo- 
ders hus,  foranlediget  af  hans  søster, 
som  trådte  til  i  det  kritiske  øjeblik,  da 
hun  forstod  den  fare,  moderen  var  ud- 
sat for,  hvor  klogt  hun  tilbød  at  skaffe 
en  israelitisk  amme,  og  da  hendes  for- 
slag blev  accepteret,  hentede  sin  moder 
og  derved  reddede  familien  fra  tragedie. 
Moses  vokser  op  ved  hoffet  og  udvikler 
sig  til  en  granvoksen  køn  og  intelligent 
mand,  som  dog  er  klar  over  sin  jødiske 
herkomst,  jeg  oplever  hans  medynk 
med  sit  folk,  hans  harme  og  drabet  på 
en  af  bødlerne,  flugten  ud  i  den  en- 
somme ørken,  hans  strid  med  de  rå 
nomader  for  at  forsvare  Jetros  døtres 
ret  til  at  vande  deres  småkvæg,  og  bil- 
lede på  billede  passerer  forbi  min  fan- 
tasi, Gud  Herren  bryder  med  ét  ind  i 
Moses'  tilværelse,  den  brændende  torne- 
busk, Moses'  angst  ved  Herrens  stem- 
me, jeg  ser  ham  for  mig,,  da  han  rystet 
i  sit  inderste  drager  sin  fodbeklædning 
af  på  Herrens  befaling.  Hans  angst  og 
tvivl  og  til  sidst,  da  han  er  blevet  stærk 
i  troen,  hans  kamp  for  sit  folk. 

Jeg  opdagede  pludselig,  at  det  ikke 
var  det,  jeg  sad  der  for,  men  historien 
fængslede  mig  igen,  selv  om  jeg  godt 
kendte  den.  Jeg  sad  med  bogen  i  hån- 
den og  vejede  den  op  imod  dens  mis- 
sion, den  skulle  gerne  ud  til  en  af 
Kirkens  medlemmer,  og  dette  medlem 
kender  højst  sandsynligt  historien  om 
Moses,  ligesom  jeg  gjorde,  men  jeg 
ved,  at  han  eller  hun  vil  opleve  på  ny 
og  føje  ting  til  hver  gang,  små  detail- 
ler, som  udbygger  forståelsen  af  tilvæ- 


relsens dunkle  punkter  hentet  ud  af 
denne  bog,  en  af  mange  lektiebøger, 
dem  vi  kender  så  godt,  og  ikke  kender 
alligevel,  for  så  længe  en  bog  kan 
fængsle  sin  læser,  er  dens  indhold  ikke 
udtømt,  og  bogen  ikke  læst  færdig.  Det 
er  en  bog  beregnet  for  de  unge,  men 
hvor  den  dog  egner  sig  for  de  voksne, 
og  når  man  tænker  på,  hvor  lille  pri- 
sen er  på  sådanne  bøger,  da  burde  vi 
købe  dem  alle  og  have  dem  stående  til 
studie  i  ethvert  hjem. 

Hør  blot  en  læresætning  hentet  fra 
»EN  INDFØRELSE  I  EVANGELIET«: 
Synderen  fjerner  sig  fra  det,  han  har 
syndet  imod,  den  der  bevidst  handler 
imod  en  grundsætning,  om  hvilken  han 
ved,  at  den  er  rigtig,  begynder  at  drage 
denne  grundsætning  i  tvivl,  han  begyn- 
der at  svække  den  og  betvivle  dens 
værdi,  den  der  for  eksempel  stjæler  el- 
ler begår  underslæb,  selv  om  han  selv 
tror,  han  er  ærlig,  begynder  i  sin  tænk- 
ning at  forvrænge  ærlighedens  grund- 
sætninger, han  låner  bare,  eller  tager 
fra  den  rige  og  giver  til  den  fatige. 

Ikke  sandt,  kan  vi  ikke  være  stolte 
over  at  have  sådan  lærdom  i  vore  sko- 
lebøger, lærdomme,  som  kan  lyse  op 
i  alt,  hvad  der  er  mørkt  i  menneske- 
sindene. 

Nå,  men  vi  må  videre,  vi  skulle  jo  se 
på  lektierne  i  denne  måned,  og  de  er 
således,  at  vi  tager  et  kapitel  for  hver 
søndag,  der  er  søndagsskole,  altså  føl- 
ges   søndagene    og   kapitlerne    ad    over 
hele  vort  lille  land,  gældende  for  de  3 
lektiekurser  som  følger. 
9 — 11  år  Historier  fra  det  gamle  Te- 
stamente. 
12 — 14  år  Historien  om  den  genopret- 
tede Kirke  (her  er  lektien  fri). 
15 — 17  år  Livet    i    det    fordums    Ame- 
rika. 
18 — 20  år  En  indførelse  i  Evangeliet. 

De   to    små    klassers    lektier    tilrette- 
lægges  efter   den   enkelte   lærers   skøn, 
som   tidligere   meddelt,    og   Seniorklas- 
sen læser  følgende  i  februar. 
Søndag  den  2.  februar:  Trosartiklerne 

3.  kap.  fra  side  49  til  60. 
Søndag  den  9.  februar:  Trosartiklerne 

3.  kap.  fra  side  60  til  70. 

Søndag  den  16.  februar:  Trosartiklerne 

4.  kap.  fra  side  70  til  80. 

Søndag  den  23.  februar:  Trosartiklerne 

4.  kap.  fra  side  80  til  90. 

Og  hermed  de  venligste  hilsener  fra 
Søndagsskolens  Hovedbestyrelse. 

Knud  Edsberg. 

Gensidig  Uddannelses  Forening 


En  ting  hører  man  tit  og  ofte  fra 
unge  mennesker:  »Hvis  jeg  dog  bare 
kunne  blive  gift,  så  ville  jeg  være  lyk- 
kelig.« Dette  er  en  lidt  naiv  opfattelse 
af  livet.  Ægteskab  gør  ikke  altid  folk 
lykkeligere.  Mange  ægteskaber  bliver 
opløst  indenfor  ganske  få  år.  Det  at 
blive  gift  er  ikke  løsningen  på  proble- 
merne, men  ægteskabet  fører  nye  pro- 
blemer med  sig,  og  er  de  unge  ikke 
rustede  til  at  møde  problemerne,  vok- 
ser de  dem  over  hovedet,  og  ægteskabet 
bliver  en  fiasko.  I  et  ægteskab  opstår 
mange  problemer,  som  der  må  tages 
stilling  til,  ægteskabet  er  ikke  bryllups- 
dagen med  fest  og  glade  minder,  det  er 
hverdagen  med  hverdagens  glæder  og 
sorger. 

Kære  unge,  istedet  for  at  længes  efter 
at  blive  gift  så  tidligt  som  muligt,  skul- 
le I  benytte  ungdommen  til  at  forberede 
jer  til  ægteskabet.  Lev  lykkeligt  i  har- 
moni med  jer  selv  og  jeres  medmenne- 
sker. Kend  livets  værdier,  og  bring  dis- 
se værdier  med  jer  ind  i  ægteskabet. 

Vi  sidste  dages  hellige  tror  på  evigt 
ægteskab,  netop  dette  forpligter  os  til 
at  have  en  høj  moral,  have  høje  idealer, 
det  forpligter  os  til  at  søge  vor  ægte- 
fælle med  omhu.  Vore  unge  kvinder 
skal  lære  at  forstå  og  ære  de  unge 
mænds  præstedømme.  Vore  unge  mænd 
skal  lære  at  forstå  og  ære  kvindelig- 
heden. I  en  ungdomssang  hedder  det  så 
smukt:  »Sæt  dig  et  mål,  der  har  evig- 
heds værd  . . . . «  gør  vi  det,  vil  vi 
opnå  en  grad  af  lykke  i  vort  ægteskab, 
som  kun  findes  blandt  mennesker,  som 
har  »fundet  melodien  . .  .« 

Der  er  mange  ting,  som  gør  et  ægte- 
skab fuldkomment,  men  først  og  sidst 
bør  de  unge  have  samme  tro  og  sam- 
me mål,  der  findes  mange  ulykkelige 
unge,  som  har  giftet  sig  med  anderledes 
troende,  og  som  har  håbet,  at  deres  æg- 
tefælle en  dag  vil  anerkende  vor  kirke, 
men  de  vil  opdage,  at  de  i  deres  ægte- 
skab vil  få  det  uendeligt  svært,  de  vil 
have  svært  ved  at  komme  til  Kirken,  og 
får  de  børn,  vil  de  have  svært  ved  at 
få  deres  børn  med  til  Kirken. 


Det  bedste  man  kan  ønske  for  vore 
unge  er,  at  de  vil  udvikle  sig  og  opnå 
den  åndelige  modenhed  og  borgerlige 
standard,  som  gør  dem  egnet  til  ægte- 
skabet. Og  at  de,  når  de  har  fundet  de- 
res livsledsager,  må  forstå  at  leve  et 
ægteskab  i  kærlighed  og  harmoni,  for 
ægteskabet  indgået  i  Herrens  tempel  er 
et  ægteskab  for  tid  og  evighed,  og  kan 
nogen  af  os  mon  fatte  evigheden? 

Evigheden  er  et  uendeligt  spand  af 
tidsperioder,  tænk  engang  over  dette  og 
tak  din  Himmelske  Fader,  fordi  vi  har 
lejligheden  til  at  kende  Hans  værk  på 
jorden,  vi  er  rige  i  forhold  til  andre 
mennesker.  Hvis  vi  selv  vil,  hvis  vi 
stræber  efter  høje  mål,  vil  vi  opnå  en 
lykke,  som  vi  ikke  kan  fatte.  Lad  ikke 
verdens  ondskab  trække  dig  ned  på  et 
lavt  og  snavset  plan,  hold  dig  ubesmit- 
tet af  verden. 

Et  godt  ægteskab  er  en  vidunderlig 
ting,  når  den  er  indgået  med  kærlighe- 
den som  første  grundsætning.  Stræb 
efter  dette,  kære  unge,  er  vort  ønske 
for  jer  i  fremtiden. 

Kærlig  hilsen 

G.U.F.s  hovedbestyrelse. 


Nytårsfest  i  G.U.F.  i  Jylland 
Nytårsaften  var  der  ingen  tvivl  om, 
hvor  trafikken  gik  hen  på  de  jyske 
landeveje,  for  alle  mormoner  fra  nær 
og  fjern  stævnede  til  G.U.F.s  jyske  di- 
strikts store  western-party  i  kirken  i 
Randers. 

Festen  begyndte  kl.  20,30,  og  på  det 
tidspunkt  kunne  sheriffen  fra  Frede- 
rikshavn, måske  bedre  kendt  som  bro- 
der Tage  Holm  Larsen,  byde  ca.  125 
cowboys,  indianere  og  mormonprædi- 
kanter velkommen. 

Vi  sang  Gleanerpigernes  og  M-Mæn- 
denes  sang,  og  broder  Anton  Kobæk, 
Horsens,  åbnede  med  bøn.  Søskende 
fra  forskellige  grene  opførte  skuespillet 
»Skal  vi  svigte  vore  pagter«  af  broder 
Carl  Rasmussen,  og  bl.  a.  glimrede  bro- 
der  Henning  Frederiksen   fra   Herning 


som  »den  sorte  engel«.  Det  var  for- 
øvrigt et  dejligt  lille  skuespil,  der  fik 
én  til  at  tænke  på  sine  nytårsforsæt- 
ter. Broder  Johannes  Liljengren,  2. 
rådgiver  i  distriktspræsidentskabet, 
holdt  aftenens  festtale,  han  talte  om 
glæder  og  skuffelser  og  om  fremgangen 
og  samarbejdet  i  G.U.F.  i  Jylland.  Der- 
på havde  broder  Gram  fra  Aalborg  en 
overraskelse  til  os,  først  et  nytårsdigt 
og  så  en  kæmpebordbombe,  som  viste 
sig  at  indeholde  en  festlig  sang,  som 
alle  kunne  synge  med  på. 

Den  berømte  mormon-kvartet  sang 
nogle  sukces'er  for  os  og  høstede  stort 
bifald. 

Derefter  begyndte  dansen  med  en 
konkurrence  med  præmier  til  de  to 
bedst  kostumerede  par,  og  da  de  var 
udvalgt  og  hyldet,  åbnede  baren  for 
salget  af  smørrebrød,  pølser,  hot  dogs, 
la  pomme,  milk-shakes,  sodavand  og 
»ildvand«.  Ved  11-tiden  var  orkestret, 
der  bestod  af  ældste  Roger  Sorensen, 
broder  Preben  Gissel  fra  Aarhus  og 
broder  Karl  Ove  Nielsen  fra  Esbjerg, 
lidt  trætte  og  meget  tørstige,  og  de  blev 
derfor  afløst  en  stund  af  søster  Micha- 
elsen og  broder  Dahlin  fra  Randers. 

Mormon-kvartetten  kom  igen  med 
nogle  cowboysange,  og  da  det  nærmede 
sig  midnat,  holdt  distriktspræsident  Chr. 
Bendtsen  nytårstalen,  han  takkede  alle 
for  det  gamle  år  og  opfordrede  os  til 
at  arbejde  med  endnu  større  iver  for 
Herrens  værk  i  det  nye  år.  Da  klokken 
slog  12,  ønskede  vi  alle  hinanden  godt 
nytår,  og  man  skød  det  nye  år  ind, 
udenfor  med  fyrværkeri  og  indenfor 
med  de  skarpladte  seksløbere.  Dansen 
gik  igen,  afvekslende  med  underhold- 
ning af  mormon-kvartetten,  man  dan- 
sede også  kartoffeldans,  hvor  de  grum- 
me cowboys  og  indianere  fik  lejlighed 
til  at  bevise,  at  de  havde  »ben  i  næsen«. 

Festen  sluttede  kl.  2,20.  Vi  sang  »Al- 
tid frejdig«,  broder  Knud  Markmann, 
Randers,  sluttede  med  bøn,  og  glade 
mennesker  drog  hjem,  hver  til  sit  blok- 
hus, med  mindet  om  en  dejlig  aften  i 
behold.  H.  O.  N. 


42 


KREDSLÆRERNES 


Huks  pi  vil  komme  til  Ham,  må  vi 

II 
Være  ydmyge  og  omvende  os 
HOVEDTANKE: 

Kun  gennem  omvendelse  kan  vi  ven- 
de   os    fra    menneskenes    veje    til   Guds 
veje. 
INDLEDNING: 

Hvis  De  vil  skabe  diskussion  med  fa- 
milien om  omvendelsens  princip,  fore- 
slås det,  at  De  slår  følgende  punkter 
fast: 

1.  Før  vi  i  sandhed  kan  omvende 
os,  må  vi  vide,  hvad  vor  Gud  vil 
have,  vi  skal  gøre.  Hans  Ånds 
vejledende  kraft  gør  omvendelse 
mulig. 

2.  Før  vi  i  sandhed  kan  omvende 
os,  må  vi  bøje  os  i  ydmyghed  og 
erkende,  at  vi  ikke  er  så  retfær- 
dige, som  vi  i  vore  hjerter  ved, 
vi  bør  være. 

3.  At  omvende  sig  er  at  forsage  alle 
verdslige  levemåder  ved  at  adlyde 
Guds  bud.  Det  første,  troen  på  Je- 
sus bevirker,  er  omvendelse. 

ILLUSTRERENDE    FORTÆLLING: 

Medlemmerne  af  en  stor  familie,  som 
havde  udvist  høj  grad  af  enighed  og 
respekt  for  hverandre,  kom  pludselig 
i  vanskeligheder  over  deres  forældres 
efterladte  testamente.  Der  opstod  stri- 
digheder, og  følelser  steg  til  det  punkt, 
hvor  nogle  af  brødrene  og  søstrene  ikke 
talte  til  hinanden  og  ikke  så  meget  som 
hilste  på  hinanden,  når  de  mødtes  på 
gaden. 

Efter  nogen  tids  forløb  begyndte  et 
af  familiens  medlemmer  at  tænke  al- 
vorligt over  Frelserens  udtalelse  om  at 
elske  hverandre.  Han  bestemte  sig  til 
at  få  noget  gjort  ved  sagen,  besøgte 
hver  af  sine  brødre  og  søstre  og  gav 
udtryk  for  sin  kærlighed  til  dem.  Han 
spurgte  dem,  om  de  husede  nogen  som 
helst  dårlig  følelse  for  ham  personligt. 
Han  opdagede  hurtigt,  at  de  allesam- 
men sørgede  dybt  over  den  retning,  de- 
res holdning  havde  taget,  og  at  de  alle- 
sammen ønskede  at  fjerne  de  dårlige 
følelser  og  genoprette  de  venlige  følel- 
ser og  den  enighed,  familien  før  havde 
frydet  sig  ved.  Da  først  denne  positive 
indstilling  var  genoprettet,  foretog  fa- 
miliens medlemmer  sig  det  videre  for- 
nødne for  at  genoprette  harmonien  og 
den  gode  vilje.  De  sikrede  sig  også  mod 
gentagelse    af   denne    misforståelse.    De 


begyndte   i   sandhed  at  elske   og  tjene 
hverandre,  fordi  de  ønskede  at  bøde  på 
det  forsømte. 
TANKER  TIL  DISKUSSION:     \ 

Spørgsmål:  Hvilke  nødvendige  skridt 
måtte  det  familiemedlem,  som  først  om- 
vendte sig,  tage? 

De  kan  hjælpe  til,  at  følgende  punk- 
ter kommer  frem  under  diskussionen: 

1.  Omvendelsen  blev  dirigeret  af  et 
ærligt  svar  til  Frelserens  lære  om 
at  elske  hverandre. 

2.  Omvendelse  blev  mulig,  da  et 
medlem  af  den  uenige  familie  var 
ydmyg  nok  til  at  erkende,  at  si- 
tuationen i  familien  var  langt  fra 
den  standard,  som  Frelseren  hav- 
de opstillet. 

3.  Omvendelse  blev  aktuel,  da  dette 
familiemedlem  havde  mod  til  at 
gå  hen  og  begynde  at  få  tingene 
»sat  på  plads«. 

4.  Denne  families  omvendelse  gik 
for  sig  således: 

a.  Rekendelse 

b.  Resignation 

c.  Genoprettelse 

Spørgsmål:  Hvor  tit  bør  man  om- 
vende sig? 

Dette  enkle  spørgsmål  kan  lede  fa- 
milien til  at  svare,  at  vi  stadig  skal 
omvende  os  —  lige  så  ofte,  som  vi 
synder  eller  fejler.  Diskussionen  kan  da 
føres  til  den  konklusion,  at  selv  om  vi 
stadig  har  genstridige  hjerter,  så  er 
hyppig  omvendelse  fra  de  samme  fejl 
bevis  på,  at  vi  ikke  er  oprigtige  i  vor 
anvendelse  af  dette  princip.  Profeten 
Joseph  Smith  sagde:  »Omvendelse  er 
noget,  man  ikke  kan  drive  spøg  med 
hver  dag.  Daglig  overtrædelse  og  dag- 
lig omvendelse  er  ikke  det,  der  beha- 
ger Gud.«  (Joseph  Smiths  Lærdomme, 
s.  175). 

Spørgsmål:  Hvilke  personlige  resulta- 
ter kommer  der  af  omvendelse? 

Led  diskussionen  af  dette  spørgsmål 
til  det  faktum,  at  omvendelse  fører  be- 
frielse, lykke  og  fred  i  sindet  med  sig 
og  gengiver  det  menneske,  som  omven- 
der sig,  den  personlige  værdighed. 

Herom  sagde  præsident  Stephen  L. 
Richards  engang:  »For  dem,  som  har 
gjort  fejl,  fremholder  vi  dette  herlige 
princip  om  omvendelse  ....  Jeg  har 
aldrig  set  lykkeligere  mennesker  end 
dem,  som  har  omvendt  sig.«  (Confe- 
rence  Reports,  Oct.  1940,  p.  35). 


Spørgsmål:  Hvis  vi  oprigtig  omven- 
der os,  hvor  fuldstændigt  kan  vi  da 
forvente  tilgivelse? 

Påpeg  ud  fra  svarene  på  dette  spørgs- 
mål, at  Herren  har  lovet  fuldstændig 
tilgivelse  til  dem,  som  er  oprigtige.  »Se, 
den,  der  omvender  sig  fra  sine  synder, 
ham  er  de  forladt,  og  jeg,  Herren,  kom- 
mer dem  ikke  mere  i  hu.«  (L.  &  P. 
58:A2).  Profeten  Esajas  sagde  om  dem, 
som  vender  sig  bort  fra  at  øve  det 
onde:  »Er  eders  synder  som  skarlagen, 
de  skal  blive  hvide  som  sne  . . . . « 
(Es.  1:18). 

Spørgsmål:  Kan  man  omvende  sig  når 
som  helst? 

Led  diskussionen  til  det  punkt,  at 
man  ikke  bør  opsætte  at  omvende  sig; 
omvendelsen  er  en  dyrebar  mulighed, 
som  man  ikke  kan  udsætte  på  ube- 
stemt tid,  uden  at  man  mister  den. 
»Men  den,  som  ikke  omvender  sig, 
ham  skal  endog  fratages  det  lys,  som 
han  har  modtaget;  thi  min  Ånd  skal 
ikke  for  evigt  trættes  med  menneskene, 
siger  Hærskarernes  Herre.«  (L.  &  P. 
1:33).  Når  det  lys  er  borte,  kan  men- 
nesket aldrig  mere  vende  sig  til  Her- 
rens veje. 
PRAKSIS: 

Led  diskussionen  således,  at  hvert 
familiemedlem  vil  komme  til  den  slut- 
ning, at: 

1.  Omvendelse  er  en  tvingende  nød- 
vendighed for  os  alle. 

2.  Stedet,  hvor  man  begynder  at 
omvende  sig,  er  at  begynde  at  ad- 
lyde Herrens  bud  og  følge  den 
Helligånds  påmindelser. 

3.  Når  vi  omvender  os  med  hensyn 
til  de  små  ting,  vil  den  lykke  og 
kraft,  vi  vinder,  hjælpe  os  til  at 
løse  større  problemer. 

HJÆLPEMATERIALE : 

»Er  ikke  omvendelsen  den  mest  gud- 
dommelige af  alle  handlinger?  Den 
største  fejl,  mennesket  har,  er,  at  han 
ikke  tror,  han  har  nogen«.  (Thomas 
Carlyle). 

»Der  er  ingen  glæde  i  livet,  der  kan 
sammenlignes  med  den  at  sejre  over 
en  syndig  vane«.  (David  Starr  Jordan). 

»Efterhånden  som  tiden  for  omven- 
delse udsættes,  bliver  evnen  til  at  om- 
vende sig  svagere.«  (James  E.  Talm)age). 

»  .  . .  .  jeg  beder  jer  om  ikke  at  op- 
sætte jeres  omvendelsesdag  til  enden; 
thi   dersom   vi   ikke   benytter   vor   tid   i 

dette  liv,  da  kommer  der  efter  denne 
livets  dag,  som  er  os  givet  til  at  berede 
os  til  evigheden,  en  mørk  nat,  hvori  in- 
tet arbejde  kan  udrettes.  I  kan  ikke 
sige,  når  I  kommer  til  dette  frygtelige 


tidspunkt:  Jeg  vil  angre  og  omvende 
mig  til  min  Gud.  Nej,  I  kan  ikke  sige 
det,  thi  den  samme  ånd,  som  er  i  be- 
siddelse af  jeres  legeme,  når  I  går  ud 
af  dette  liv,   den  samme  ånd  vil  have 


magt  til  at  tage  jeres  legeme  i  besid- 
delse i  den  evige  verden.«  (Alma  54: 
33-3i). 

Se  også  Mosiah  4:10,12;  L.  og  P.  1: 
31-32;  18:12  og  15;  58:43;  Ap.  G.  2: 
37-38;  Ez.  33:14-15;  2.  Mos.  22:1. 


KREDS  LÆRERINDERNES 


Audsåaå 


»Bed  altid,  for  at  I  ikke  skal  falde  i 
fristelse.«  (L.  &  P.  61:39). 
Formål:  At  vise,  at  bøn  er  det  skjold, 
Herren  har  givet  os   som  hjælp   til  at 
overvinde  fristelse. 

En  af  de  største  velsignelser,  der  kan 
komme  til  os  fra  vor  himmelske  Fa- 
der, er  magten  til  at  erkende  og  over- 
vinde fristelse.  I  sin  kamp  for  at  ero- 
bre menneskenes  sjæle,  har  Satan  ikke 
noget  mægtigere  redskab  end  fristelsen. 
Han  ved,  at  intet  menneske*  bliver  meget 
ugudeligt  på  én  gang.  Synd,  og  den 
endelige  udryddelse,  som  bliver  resul- 
tatet af  den,  er  en  gradvis  og  meget 
ofte  en  relativt  ubemærket  proces. 

Præsident  McKay  har  meget  klogt 
sagt: 

»Fristelse  kommer  ofte  ganske  stille. 
Det  kan  godt  være,  at  der  ikke  er  andre 
end  mennesket  selv  og  hans  Gud,  der 
ved,  om  han  har  fulgt  den,  men  hvis 
han  lytter  til  den,  bliver  han  til  en  vis 
grad  svækket  og  plettet  af  det  onde 
i  verden.«  (Conference  Report,  October 
1958). 

Eftersom  vor  himmelske  Fader  ved 
dette,  har  Han  sørget  for  et  skjold  til 
os,  som  kan  værne  os  mod  denne  li- 
stige, men  mægtige  kraft,  som  hedder 
fristelse.  Han  har  rådet  os:  »Bed  altid, 
for  at  I  ikke  skulle  falde  i  fristelse.« 


I  Mormons  Bog  formaner  Alma  til 
at  »påkalde  hans  hellige  navn  og  våge 
og  bede  bestandigt,  så  I  ikke  bliver 
fristet  mere,  end  I  kan  udholde.«  (Alma 
13:28). 

Uden  hensyn  til  karakteren  af  vor 
tro  eller  styrken  af  vort  vidnesbyrd, 
står  vi  altid  i  fare  for  at  falde  i  fristel- 
sens snare.  Det  er  derfor,  vi  er  blevet 
rådet  til  at  leve  således,  at  vi  altid  kan 
have  Herrens  Ånds  beskyttende  indfly- 
delse omkring  os.  Det  var  det,  præsi- 
dent J.  Beuben  Clark  mente,  da  han 
sagde:  »Byg  en  uindtagelig  fæstning  af 
retfærdighed  op  omkring  jer  og  vig 
ikke  fra  jeres  citadel.«  (Brigham  Young 
University  Commencement  Address, 
1949). 

En  arabisk  legende  fortæller,  at  da 
Gabriel  var  ved  at  fravriste  Lucifer  de 
våben,  han  havde  brug  for  under  sin 
erobring  af  menneskenes  sjæle,  overtal- 
te den  listige  frister  ham  til  at  lade 
ham  beholde  ét  af  dem,  nemlig  mod- 
løshedens våben.  Han  vidste,  at  han 
med  dette  våben  kunne  lede  mennesker 
til  endog  alvorlige  synder. 

Fornylig  var  en  ung  moder  plaget  af 
så  mange  vanskeligheder,  som  syntes 
at  vælde  ind  over  hende  fra  alle  sider. 
Da  hun  søgte  råd  for,  hvorledes  hun 
skulle   kunne  bære  disse  byrder,  fik  hun 


følgende  svar:  »Hvis  du  har  vanskelig- 
heder, og  Lucifer  frister  dig,  så  bed  til 
din  himmelske  Fader;  de  mørke  skyer 
vil  forsvinde,  og  du  kan  gå  din  vej 
med  glæde.«  Hun  blev  rådet  til  stadig 
at  have  en  bøn  i  sit  hjerte  og  at  leve 
i  24  timer,  som  om  Jesus  gik  lige  ved 
siden  af  hende.  Det  gjorde  hun  og  lærte 
derved,  at  når  hun  nærmede  sig  sine 
problemer  og  vanskeligheder  med  den 
overbevisning,  at  Frelseren  var  ved 
hendes  side,  forsvandt  hendes  frygt  og 
modløshed.  Hun  opdagede,  at  hun  var 
i  stand  til  at  beherske  sit  temperament, 
som  så  ofte  før  havde  behersket  hende. 
Hun  blev  venligere  og  mere  forstående, 
end  hun  havde  været  før.  Dette  var 
virkningen  af  Herrens  Ånd  og  opfyldel- 
sen af  det  løfte,  Herren  giver  os  alle, 
at  Hans  Ånds  nærværelse  vil  hjælpe  os 
til  at  undgå  fristelse.  Denne  tanke  er 
smukt  udtrykt  i  den  velkendte  sang 
»Jeg  trænger  til  din  trøst«: 

»Jeg  må  til  dig  hver  stund,  bliv  hos 

mig  her, 

Da  viger  syndens  magt,  thi  du 

er  nær.« 

Bed  derfor,  thi  bøn  er  et  virknings- 
fuldt skjold  mod  fristelse.  Enhver  af  os 
bør  følge  vor  Herres  råd:    »Bed  altid, 
for  at  I  ikke  skal  falde  i  fristelse.« 
(L.  &  P.  61:39). 


GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
tirsdag   og   onsdag  fra  kl.  12—18  i  kirken,  Priorvej    12,  F. 

1»K  ÆST  EIMIItl  JI  ET 


■»Hvis  jeg  var  dig« 

Råd  til  de  unge  mænd 

af  Henry  Eyring 


Hver  generation  må  møde  sine  egne 
specielle  problemer.  Da  jeg  var  sytten 
år,  da  1.  Verdenskrig  endte,  savnede  jeg 
krigen  selv,  men  lagde  mærke  til  dens 
virkninger  på  venner  og  naboer.  Mange 
veteraner  vendte  hjem  fra  krigen  ældet 
mere  end  deres  alder,  modnet  gennem 
trykket  og  lidelsen.  Løfter  om  at  leve 
bedre,  aflagt  i  kampens  hede,  blev  ofte 
holdt.  I  1918,  da  krigen  nærmede  sig 
slutningen,  hærgede  den  store  influ- 
enza-epidemi verden  og  slog  de  svage  og 
også  de  stærke  ned.  Dette  var  optakten 
til  de  blomstrende  år  i  1920'erne.  I  vir- 
keligheden gik  livet  videre,  omtrent  som 
det  havde  gjort  før,  og  som  det  gør  nu. 
De  gamle  gav  de  unge  råd  og  blev  høf- 
ligt ignoreret,  akkurat  ligesom  nu.  Jeg 
husker  i  1919  et  møde  i  Arizonas  Uni- 
versitet, hvor  medlemmerne  fra  klassen 
i  1902  fremsatte  deres  råd  til  studen- 
terne. Som  vordende  mineingeniør  syn- 
tes jeg,  at  nogle  ægte  oldtidslevninger 
ville  have  været  langt  mere  instruktive 
og  interessante.  Når  alt  kommer  til 
alt,  hvorledes  kunne  disse  ældre  folk 
forstå  de  skiftende  problemer  hos  stu- 
denter på  tyve  år?  Uden  at  have  lært 
noget  fremsætter  jeg  nu  mit  råd  til  jer. 

Man  bliver  i  virkelig  aldrig  gammel, 
så  længe  der  er  højere  bjergtinder,  der 
skal  bestiges.  Hvis  hver  dag  bringer  en 
ny  udfordring  med  lejlighed  til  at  sæt- 
te ens  største  anstrengelser  ind  mod 
fjendtligsindede  omgivelser,  bliver  livet 
ved  med  at  være  lige  så  interessant  og 
betagende,  når  man  er  60,  som  når  man 
er  20.   »Ja,  men  det  et  menneske  når, 


bør  være  mere  end  det  han  rækker  ef- 
ter, eller  hvad  er  der  en  himmel  for?« 
Læg  store  planer  og  tag  imod  et  neder- 
lag, som  blot  endnu  et  skridt  frem  ad 
vejen  mod  sukces.  Heldig  er  den  mand 
eller  kvinde,  som  finder  en  sådan  ud- 
fordring i  sit  daglige  arbejde.  Ungdom- 
men er  den  tid,  hvor  man  skal  kortlæg- 
ge sin  vej,  så  ens  sti  altid  vil  lede  mod 
højere  egne.  Mål,  som  skal  blive  ved  at 
være  udæskende,  efterhånden  som  ens 
kræfter  aftager,  må  række  ud  over  dø- 
deligheden og  ud  over  ens  eget  jeg. 
»Dette  er  det  første  og  store  bud:  Du 
skal  elske  Herren  din  Gud  af  hele  dit 
hjerte,  af  hele  din  sjæl  og  af  hele  dit 
sind,  og  det  andet  er  dette  ligt:  Du  skal 
elske  din  næste  som  dig  selv.«  (Se 
Matt.  22:  37—39).  Visheden  om  et  kom- 
mende liv  giver  dødeligheden  en  me- 
ning, som  den  umuligt  kan  have  uden 
denne  vished. 

Hvis  jeg  var  dig,  ville  jeg  beslutte  at 
leve  på  en  sådan  måde,  at  jeg  ikke 
havde  noget  at  skjule.  Der  er  ingen 
sikrere  måde  til  ikke  at  behøve  at 
angre  noget. 

Jo  tidligere  man  kan  finde  et  gen- 
nemførligt svar  på  Pontius  Pilatus' 
spørgsmål  »Hvad  er  sandhed?«  (Johs. 
18:38),  jo  tidligere  kan  man  komme  ud 
af  livets  grundede  vande  og  begive  sig 
ud  på  den  vigtigste  rejse.  Nogle  ganske 
få  sætninger  vil  være  tilstrækkelige  til 
at  skitsere  den  enkle  filosofi,  som  leder 
mig.  Dette  storslåede  univers  virker  i 
henhold  til  en  altomfattende  plan.  Plan- 
læggeren er,  lige  så  stor  Han  kan  være 


og  er,  interesseret  selv  i  mig.  På  grund 
af  Hans  interesse  er  mennesket  her 
ifølge  en  plan,  som  er  i  overensstem- 
melse med  det  guddommelige  formål. 
Da  det  er  øjensynligt,  at  de  enkelte 
mennesker  er  født  under  forskellige 
omstændigheder  og  almindeligvis  ikke 
synes  at  modtage  retfærdighed  i  dette 
liv,  er  det  naturligt  for  mig  at  tro  på 
en  udødelighed,  som  udøver  denne  ret- 
færdighed. Da  en  alvidende  Gud  kan 
sætte  sig  i  forbindelse  med  mennesket 
til  menneskets  fordel,  kan  en  sådan 
forbindelse  ventes.  Jesus  Kristi  Kirke, 
som  den  er  genoprettet  af  Profeten,  er 
denne  forbindelsesplan,  som  fører  til 
evig  fremgang.  Selv  om  jeg  tror  på 
denne  altomfattende  skæbne,  kan  jeg 
alligevel  kun  opnå  den  ved  en  uendelig- 
hed af  beslutninger,  som  jeg  må  tage 
én  ad  gangen. 

Hvis  jeg  var  dig,  ville  jeg  have  denne 
mesterplan  i  tankerne,  og  tro  på,  at 
hvis  alle  de  små  ting  bliver  gjort  godt, 
en  efter  en,  vil  de  store  ting  tage  vare 
på  sig  selv. 

(Fra  Improvement  Era,  juli  1963). 

Biografi: 

Forfatteren  til  ovenstående  artikel,  Dr. 
Henry  Eyring,  er  professor  i  kemi  ved 
University  of  Utah.  Han  har  skrevet 
over  tre  hundrede  artikler  i  amerikan- 
ske tidsskrifter  og  er  æresdoktor  ved 
Northwestern  University,  Princeton  Uni- 
versity og  University  of  Utah.  Han  er 
medlem  af  Generalbestyrelsen  for  Søn- 
dagsskolerne og  er  præsident  for  Ame- 
rican Chemical  Society. 


HUSK  AT  FORNY  DERES  ABONNEMENT  PÅ  STJERNEN! 

Prisen  for  et  helt  år  er  kr.  25,00  +  9%  oms.  i  Danmark  ialt  27,25, 
og  $  5,00  i  udlandet,  frit  tilsendt.  I  Danmark  bedes  beløbet  venligst  ind- 
betalt på  postgirokonto  nr.  333.38,  CHURCH  OF  JESUS  CHRIST  OF 
LATTER-DAY  SAINTS,  Dalgas  Boulevard  164,  København  F.  Husk  på 
talonen  at  skrive  »Stjernen«. 

BEMÆRK! 

Meddelelser  og  billeder,  der  ønskes  optaget  i  et  bestemt  nummer  af 
STJERNEN,  skal  fremtidig  indsendes  inden  den  1.  i  den  foregående 
måned,  og  bedes  sendt  direkte  til  STJERNENs  kontor,  ikke  sammen 
med  rapporter  el.  lign.  til  missionskontoret  eller  organisationerne. 

NB.  Indsend  ikke  originalfilm,  men  kun  aftryk,  og  skriv  bag  på  hvert 
enkelt  billede  grenens  navn,  dato  og  hvad  billedet  forestiller. 

FØDSELSDAGE 
København  Centrum  Gren: 

Vi  siger  til  lykke  til  følgende  sø- 
skende : 

Lilly  Hansen,  Stærevej  33,  70  år  den 
2.  februar. 
Hjørring: 

Alice  Marie  Johanne  Thomsen,  70  år 
den  10.  februar. 
København  Nordre  Gren: 

Harry  Frank  Volmer  Christiansen, 
Utterslevvej  15  B.,  60  år  den  11.  febr. 
Aarhus: 

Viggo  Valdemar  Andersen,  75  år  den 
14.  februar. 

Dorthea    Katrine    Rasmussen,    65    år 
den  16.  februar. 
København  Søndre  Gren: 

Helga    Alfrieda    Nielsen,    Engholmen 
60,  80  år  den  19.  februar. 
Nykøbing  Mors: 

Ingeborg  Andersen,  75  år  den  21.  fe- 
bruar. 
Aalborg: 

Johanne  Christence  Jensen,  65  år  den 
23.  februar. 
Bryllup   i  København: 

Søster  Karen  Margrethe  Valentiner, 
København  Centrum  Gren,  viedes  den 
23.  december  på  Københavns  Rådhus  til 
broder  Burgess  Thorup,  søn  af  tidligere 
missionspræsident  Levi  B.  Thorup  og 
hustru.  Lørdag  den  28.  december  fik 
det  unge  par  Kirkens  velsignelse  i  kir- 
ken på  Priorvej,  og  de  er  nu  rejst  til 
Salt  Lake  City,  Utah,  hvor  de  er  blevet 
viet  i  Templet. 

Stjernen  ønsker  hjertelig  til  lykke! 


Hilsen  fra  England: 

Søster  Edith  Lorentzen  Witter,  tidli- 
gere København,  samt  hendes  mand  og 
søn,  sender  de  bedste  hilsener  med  øn- 
sket om  et  godt  nytår  til  alle  søskende 
i  København  og  på  Amager  samt  sø- 
skende i  Amerika. 

Nyt  fra  Amerika 

Broder  og  søster  Werner  og  Anna 
Rønne,  Salt  Lake  City,  Utah,  tidligere 
Danmark,  sender  de  bedste  hilsener  til 
søskende  i  Danmark  med  meddelelse 
om,  at  de  den  3.  januar  har  fået  en 
datter,  som  har  fået  navnet  Linda. 
Stjernen  ønsker   hjertelig  til  lykke! 

VELSIGNELSER: 

Centrum  Sjælland:  18.  august: 

Jørgen  Ebbe  Nielsen  og  Lis  Irene 
Sørensen  Nielsens  søn,  Michael  Bøge- 
bjerg Nielsen,  velsignet  af  missionspræ- 
sident Levi  B.  Thorup. 

3.  november:  Willy  Madsen  og  Kir- 
sten Veje  Andreasen  Madsens  søn, 
Freddie  Veje  Madsen,  velsignet  af  æld- 
ste Glen  G.  Simmons. 

Fredericia:   1.  september: 

Poul  Christian  Hansen  og  Ulla  Lizzie 
Ahlquists  to  sønner,  Kim  Robert  Ahl- 
quist  og  Michael  Claus  Ahlquist,  vel- 
signet af  henholdsvis  broder  Andreas 
Sølbæk  og  broder  Niels  Holger  Klausen. 

3.  november:  Knud  Bent  Andersen  og 
Irene  Marie  Sundahl  Hansen  Andersens 
datter,  Tina  Merete  Andersen,  velsignet 
af  sin  fader. 

Esbjerg:  1.  december: 

Jørgen  Otto  Nielsen  og  Irma  Josefsen 
Nielsens  søn,  Rikard  Jørgen  Nielsen, 
velsignet  af  sin  fader. 


Amager:  24.  december: 

Henning  Schou  Jørgensen  og  Lise 
Lotte  Mennsen  Jørgensens  søn,  Bjørn 
Schou  Jørgensen,  velsignet  af  sin  fader. 

Skive:  1.  december: 

Orla  Andersen  Bak  og  Bodil  Christen- 
sen Rytter  Baks  to  døtre,  Inge  Lise  Bak 
og  Conny  Andersen  Bak,  begge  velsignet 
af  ældste  Bryce  Christensen. 

Odense:  1.  december: 

Axel  Møller  Tvilhøj  Jensen  og  Grethe 
Rasmussen  Jensens  søn,  Henrik  Tvilhøj 
Jensen,  velsignet  af  broder  Preben  A. 
Olesen. 

Holger  Knudsen  og  Anna  Geller 
Knudsens  datter,  Juditte  Mona  Knud- 
sen, velsignet  af  missionspræsident  R. 
Earl  Sorenson. 

Villy  Thagård  Hansen  og  Yrsa  Ag- 
nete Jørgensen  Hansens  søn,  Verner 
Thagård  Hansen,  velsignet  af  broder 
Hjalmar  H.   Hansen. 

Nordsjælland  Gren:  1.  december: 

Kaj  Winther  Lauridsen  og  Lillian 
Braarup  Petersen  Lauridsens  to  døtre, 
Karen  Marie  Braarup  Lauridsen  og  Su- 
sanne Braarup  Lauridsen,  begge  velsig- 
net af  ældste  Wayne  Knight. 

DØDSFALD: 
Odense: 

Den  22.  november  døde  broder  Karl 
Emanuel  Jørgensen,  60   år  gammel. 
Æret    være    broder    Jørgensens    minde! 

Den  7.  januar  døde  broder  Poul  Hel- 
ge Becker  Pedersen  på  Rigshospitalet  i 
København,  32  år  gammel,  og  blev  be- 
gravet fra  Kirken  i  Odense  den  11.  ja- 
nuar. Æret  være  broder  Pedersens 
minde! 


Dåb: 

Centrum   Sjælland    (Roskilde):   19.   okt. 

Anna   Marie  Andersen 

2.  november: 

Marianne  Maj   Britt  Rasmussen 

Esbjerg:  22.  december: 

Birthe  Christensen 

København  Nordre  Gren:  6.  dec. 

Inge  Lizzi  Pedersen 

Aarhus:  22.  december: 

Astri  Nielsen 


Døbt  af: 

Ældste  Glen  G.  Simmons 
Ældste  Chester  L.  Allen 
Broder  Poul  Erik  Buur 
Ældste  Dennis  Clark 
Ældste  Richard  Hintze 


Håndspålæggelse  ved: 

Ældste  Glen  G.  Simmons 
Ældste  Glen  G.  Simmons 
Broder  Poul  Erik  Buur 
Ældste  Steven  Peterson 
Ældste  Valor  Thompson 

Ordinationer: 

Til: 

Centrum  Sjælland:  18.  au 

gust: 

Børge  Alf  Børgesen 

Præst 

Bent  Colvig  Jensen 

Præst 

Fredericia:  10.  august: 

Svend  Hjort  Pedersen 

Lærer 

24.  november: 

Niels  Erik  Skovsende 

Diakon 

Horsens:   15.  december: 

Anders   Nielsen   Munkho 

Im 

Lærer 

Aalborg:  16.  december: 

Per  Pedersen 

Diakon 

Nordsjælland  Gren:  3.  december: 

Henry  Frede  Englyng 

Præst 

Frede  Finn  Englyng 

Præst 

Ib  Vilfred  Ishøj  Hansen 

Præst 

Kaj  Winther  Lauridsen 

Lærer 

Aarhus:  9.  december: 

Allan   Poulsen 

Diakon 

Missionærforflyttelser: 

Fra: 

Til: 

29.  november: 

Roland   Clawson 

Hvidovre 

Færøerne 

13.  december: 

Richard  Hintze 

Aarhus 

København 

Niel  Nielsen 

Aalborg 

Aarhus 

Paul  Sampson 

Glostrup 

Aalborg 

Ronald  Eaves 

København 

Herning 

Norman  D.  Anderson 

Herning 

Lyngby 

Lloyd  Hansen 

Svendborg 

Hvidovre 

Clark  F.   Echols 

Hvidovre 

Glostrup 

Arthur  J.  Dent 

Nyborg 

Aalborg 

Henry  L.   Isaksen 

Nyborg 

Svendborg 

Stephen  L.  Thomsen 

Hobro 

Kbh.   Indre  By 

Wendel  R.  Larsen 

Færøerne 

Kbh.   Indre  By 

Douglas  M.  Hyatt 

Om  rejs.   ældste 

Lyngby 

LaVere  Terry 

Kbh.   Indre  By 

Nordsjælland 

O.  Lynn  Coon 

Omrejs.  ældste 

Hvidovre 

Dennis  K.  Clark 

Lyngby 

Hvidovre 

Frank  D.  Breinholt 

Nordsjælland 

Hvidovre 

Steven  N.   Kearsley 

Aalborg 

Hvidovre 

16.  december: 

Richard  Nielsen 

Sønderborg 

Aalborg 

Eric  B.   Lee 

Aalborg 

Sønderborg 

10.  januar: 

Dennis  Smith 

Esbjerg 

København 

Franklin  Hicks 

Randers 

Amager 

Roger  K.  Larsen 

Amager 

Randers 

Alvin  E.  Christensen 

Odense 

Aalborg 

John  Sorensen 

Aalborg 

Odense 

Ross  T.  Merrill 

Odense 

Hvidovre 

Lloyd  Hansen 

Hvidovre 

Missionskont. 

Bryce  Christensen 

Skive 

Odense 

Donald  Gunderson 

Aalborg 

Frederikshavn 

Ordineret  af: 

Missionspræsident  Levi   B.  Thorup 
Missionspræsident  Levi   B.  Thorup 

Broder  Andreas  Sølbæk 

Broder  Niels  Holger  Klausen 

Broder  Antoni  B.  Jakobsen 

Broder  Poul  Randrup 

Broder   Kurt  Voss 
Broder   Henry   Frede   Englyng 
Broder   Poul    Børge    Andersen 
Broder   Ib  Vilfred  Ishøj  Hansen 

Broder  Niels  Hansen 


Leon   Christensen 
Richard  H.  Nielsen 
Wayne  Knight 
Jon  Jensen 
James  W.   May 
Michael  Olsen 
Gunnar   Reierson 
David  Freeman 
Dale  Higgins 
LaVere  Terry 
John  P.  Jensen 
Henning   Sørensen 
Stanford   K.   Madsen 
David   B.    Hermansen 
MarVell   McKee 
Craig    Rasmussen 
Michael  Andersen 
David  Racker 
Randy   L.   Murdock 
Wallace  W.  Forsgren 
Clifford  L.   Forslund 
Douglas  Wray 
Jim  L.   Petersen 
Valor  P.  Thompson 
Richard  H.  Dorsey 
David  Flinders 
Larry  L.  Hansen 
Jørgen  Olesen 
Thyce   Petersen 
Charles  S.  Petersen 
Richard  Burningham 
Gary   R.   Cox 
Lawrence  Knighton 


Frederikshavn 

Aalborg 

Helsingør 

Struer 

Gentofte 

Horsens 

Sønderborg 

Struer 

Kolding 

Birkerød 

Hillerød 

Østerbro 

Bispebjerg 

Søborg 

Fredericia 

Hvidovre 

Vanløse 

Skovlunde 

Valby 

Sorø 

Bagsværd 

Valby 

Aabenraa 

Aarhus 

Vordingborg 

Næstved 

Holstebro 

Skovlunde 

Frederikshavn 

Birkerød 

Amager 

Holte 

Holte 


Lyngby 

Hvidovre 

Aalborg 

Birkerød 

Horsens 

Aabenraa 

Skovlunde 

Sønderborg 

Hillerød 

Østerbro 

Amager 

Bispebjerg 

Sorø 

Frederikshavn 

Søborg 

Helsingør 

Birkerød 

Aarhus 

Skovlunde 

Valby 

Fredericia 

Kolding 

Missionskont. 

Esbjerg 

Næstved 

Vordingborg 

Gentofte 

Valby 

Aalborg 

Holstebro 

Vanløse 

Skive 

Bagsværd 


Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

3.  januar:  Richard  A.  Hintze  fra  Provo,  Utah,  efter  sidst 
at  have  arbejdet  i  Aarhus. 

4.  januar:  Douglas  M.  Hyatt  fra  Wood  Cross,  Utah,  efter 
sidst  at  have  arbejdet  i  Lyngby. 

16.  januar:  Diane  Heath  fra  Salt  Lake  City,  Utah,  efter 
sidst  at  have  arbejdet  på  Østerbro. 


Missionærankomster: 

Følgende  missionærer  er  ankommet  til  den  danske  mis- 
sion med  S.A.S.  via  New  York: 
21.  januar: 

Glen   Howard    Hansen   fra    Roy,    Utah,    beskikket    til    at 
arbejde  i  Holte. 

John   Thomas  Lever,   Jr.   fra   Salt   Lake   City,   Utah,   be- 
skikket til  at  arbejde  i  Brønshøj. 


John  Thomas  Lever,  Jr. 


■■#  "N* 


Glen  Howard  Hansen 


Richard   A.   Hintze 


Douglas  M.  Hyatt 


Diane  Heath 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 


<^?w^TMT 


Kære  søskende  . . . 

Jeg  vil  gerne  på  denne  måde  takke  alle  dem  af  jer, 
som  gennem  min  mands,  br.  Poul  Pedersens,  lange 
sygdom   har  fastet  og   bedt  for  ham  og  os. 

TAK  FOR  HVERT  ET  BESØG 

TAK   FOR  ALT  Bodil   Pedersen,  Odense 

Kenneth  og  Pia 


TEAKKOMMODE 


som  tegn., 
6  skuffer 
direkte  fra 
fabrik 

Kun 

169,- 

50  forskellige 
komm.  på  lager 

ØBRO  MØBLER 

Kommodespecialisten  ARNE  SANDAHL 

—     også  jeg  giver  10  %  rabat     — 

Korsørg.  22  -  Løgstørg.   13.  ØB  953 
Fredag  åbent  til  kl.  20 


CO 


*P 


reklame  -  papirvarer 


Ballerup 


Tlf.  (01)  *  97  03  35 


itu  uda 


f 


ane 


^vi    J^asieliae  ^eile 

DEN    KOSTELIGE   PERLE,    som    i    lang    tid    har    været    udsolgt,    er    nu    kommet    i    ny, 
revideret  udgave. 

Den  nye  udgave   er  trykt  med  ny   retskrivning    (den   gamle  udgave   var  fra   1909),   med 
2-spaltet  sats,  og  formatet  er  som  MORMONS  ROG  og  LÆRE  OG  PAGTER. 

DEN  KOSTELIGE   PERLE   er  indbundet  i  lækkert,  blødt,   sort  bind,   og  prisen   er 

kr.  6.50 

Rogen  kan  bestilles  ved  indsendelse  af  beløbet  på  postgiro  333.38,  CHURCH  OF  JESUS 
CHRIST  OF  LATTER-DAY  SAINTS,  Dalgas  Roulevard  164,  København  F. 

Husk  på  talonen  at  skrive,  hvad  der  ønskes. 


Kirkens  Musik,  bl.  a.  »Zions  Sange«,  søges,  ligesom 
noder  af  enhver  art  har  interesse.  Jørgen  Ljungstrøm, 
Maglegårdsallé  83,  Søborg. 

Klaverstemning.  Keld  Neumann  Johansen,  Baneflø- 
jen 10 ',  Husum,  Tlf.  9107  79  (kl.   12-14,   16-18). 


Ny  eller  brugt  folkevogn?  Så  snak  med  Mogens, 
tel.  (01)  HE  3280,  og  vær  sikker  på  et  godt  køb 
altid  med  garanti. 

Annoncer  under  »Personlige«  må  være  redaktionen 
i  hænde  den  10.  i  måneden  før  udgivelsen.  De  koster 
kr.  2.00  pr.  linie  å  38  enheder. 

